Κάλεσμα σε απεργία από την Αγωνιστική Συσπείρωση Εκπαιδευτικών | Νέα από το Αγρίνιο και την Αιτωλοακαρνανία-AgrinioLike\nHome Ανακοινώσεις Άρθρα.απόψεις ΠΑΡΕΜΒΑΣΕΙΣ Κάλεσμα σε απεργία από την Αγωνιστική Συσπείρωση Εκπαιδευτικών\nΚάλεσμα σε απεργία από την Αγωνιστική Συσπείρωση Εκπαιδευτικών\nΔευτέρα, Μαΐου 31, 2021 Ανακοινώσεις , Άρθρα.απόψεις , ΠΑΡΕΜΒΑΣΕΙΣ\nΑΠΕΡΓΙΑ την Πέμπτη 3 ΙΟΥΝΗ,\n10:30 στην Κ.πλατεία Αγρινίου\nΟργάνωση και αγώνας για μόρφωση και για ζωή. Για να μη ζήσουμε εμείς και οι μαθητές μας σαν δούλοι στον 21ο αιώνα!\nΤα αντεργατικά σχέδια της κυβέρνησης δε θα περάσουν!\nΗ κυβέρνηση της ΝΔ δημοσιοποίησε το αντεργατικό τερατούργημα, ικανοποιώντας και τα πιο τρελά όνειρα των μεγαλοεργοδοτών. Το αντεργατικό νομοσχέδιο - έκτρωμα δίνει νέα όπλα στην εργοδοσία και το κράτος για την ολομέτωπη επίθεση στη ζωή και τα δικαιώματά μας. Αφορά όλους τους εργαζόμενους στον ιδιωτικό και δημόσιο τομέα, τη νεολαία και τους μαθητές μας, που τελειώνουν το σχολείο και θα βγουν στην παραγωγή!\nΚαταργείται το 8ώρο και θεσμοθετείται η 10ωρη (ή ακόμα και 12ωρη) εργασία. Διαλύεται ο σταθερός ημερήσιος χρόνος δουλειάς. Ο εργαζόμενος καλείται να είναι και «διαθέσιμος» όποτε και όσο απαιτεί ο εργοδότης. Αυξάνεται ο απλήρωτος χρόνος εργασίας προς όφελος της κερδοφορίας των εργοδοτών, με σκοπό την ένταση του βαθμού εκμετάλλευσης. Η λεγόμενη «διευθέτηση» του εργάσιμου χρόνου, η οποία θα γίνεται με ατομικές συμβάσεις εργασίας και οι ελαστικές σχέσεις, διαλύουν τις ζωές των εργαζομένων. Η λεγόμενη «διευθέτηση» είναι ο νόμος 3986/2011 του ΠΑΣΟΚ που διατήρησε και επέκτεινε ο ΣΥΡΙΖΑ (π.χ. με την 12ωρη εργασία στους νοσοκομειακούς γιατρούς) και τώρα η ΝΔ έρχεται να την απογειώσει.\nΣτην εκπαίδευση, χρόνια τώρα, οι ελαστικές σχέσεις εργασίας τσακίζουν κόκκαλα. Μόνο τη φετινή χρονιά, είχαμε πάνω από 52 χιλιάδες συμβασιούχους συναδέλφους, όπου σε λίγες ημέρες θα απολυθούν. Η αύξηση του ωραρίου, το 2013 στους καθηγητές, ήρθε λίγο μετά τη νομοθέτηση της διευθέτησης του χρόνου εργασίας στον ιδιωτικό τομέα το 2011. Κανένας εφησυχασμός λοιπόν. Η απόκρουση της επίθεσης είναι υπόθεση όλων μας.\nΓενικεύεται η εργασία τις Κυριακές, σχεδόν στο σύνολο των κλάδων. Εξαφανίζεται στην πράξη η μοναδική μέρα ξεκούρασης κάθε εργατικής - λαϊκής οικογένειας. Η κυριακάτικη αργία μετατρέπεται σε εξαίρεση.\nΚαθιερώνεται και γενικεύεται η τηλεργασία. Αυξάνεται στο έπακρο η εντατικοποίηση της εργασίας και γίνονται δυσδιάκριτα τα όρια μεταξύ του εργάσιμου και του μη εργάσιμου χρόνου. Μια γερή δόση πήραμε οι εκπαιδευτικοί στη διάρκεια της καραντίνας με την τηλεκπαίδευση, αλλά και με την προσπάθεια της κυβέρνησης να την επιβάλλει εκτός πανδημίας σε κάθε «έκτακτη περίπτωση» που προκύπτει.\nΑυξάνεται το ανώτατο όριο των υπερωριών. Δίνεται επιπλέον κίνητρο στις επιχειρήσεις, αντί για νέες θέσεις εργασίας, να ξεζουμίζουν με υπερεκμετάλλευση τους εργαζόμενους, την ώρα που τα παιδιά μας θα σέρνονται στις στρατιές των ανέργων.\nΚαταργείται το Σώμα Επιθεώρησης Εργασίας και υποβαθμίζονται οι όποιοι ελεγκτικοί μηχανισμοί υπήρχαν σε δήθεν "ανεξάρτητες αρχές".\nΑπελευθερώνονται στην πράξη οι απολύσεις των εργαζομένων. Ακόμα και σε περίπτωση που μία απόλυση κριθεί δικαστικά παράνομη, μπορεί ο εργοδότης να απολύσει τον εργαζόμενο με αποζημίωση τριών μισθών.\nΤο νομοσχέδιο εκφράζει κυριολεκτικά το ταξικό μίσος των εκμεταλλευτών απέναντι στα σωματεία, τη συνδικαλιστική οργάνωση και δράση. Διατηρείται η υποχρεωτική συμμετοχή του 50%+1 των εγγεγραμμένων μελών (ν. Αχτσιόγλου) για τη λήψη απόφασης για απεργία και γίνεται υποχρεωτική η παροχή δυνατότητας ηλεκτρονικής ψήφου στις Γενικές Συνελεύσεις και τις εκλογές των σωματείων. Η υποκρισία τους σπάει κόκκαλα! Την ίδια στιγμή που αναγνωρίζουν τη δυνατότητα στα δοτά και νόθα Υπηρεσιακά Συμβούλια στην Εκπαίδευση, που έχουν την ψήφο του 5% των εκπαιδευτικών, να αποφασίζουν για πολύ σοβαρά ζητήματα, μας λένε ότι δήθεν νοιάζονται για την αντιπροσωπευτικότητα των αποφάσεων των Γενικών Συνελεύσεων!!\nΔεν ξεχνάμε ότι, το πρώτο πείραμα παρέμβασης στη συνδικαλιστική ζωή και δράση, προσπάθησαν να το επιβάλλουν στον δικό μας κλάδο με την ηλεκτρονική ψηφοφορία για τα Υπηρεσιακά Συμβούλιά, την οποία και απορρίψαμε συντριπτικά.\nΟι εκπαιδευτικοί, όπως και όλοι οι εργαζόμενοι, έχουμε χρέος να δώσουμε τη μάχη απέναντι στη σύγχρονη σκλαβιά και το βάρβαρο εκμεταλλευτικό σύστημα. Έχουμε χρέος να αποκαλύψουμε στην νέα γενιά, στους μαθητές των ΕΠΑΛ και των Λυκείων, στην αυριανή βάρδια των εργαζομένων, το εφιαλτικό μέλλον που τους ετοιμάζουν κυβέρνηση και εργοδοσία. Μαζί με τους μαθητές μας, με όλους τους εργαζόμενους να μπούμε φραγμός για να μην εφαρμοστούν τα μέτρα που σμπαραλιάζουν τις ζωές μας.\nΗ κυβέρνηση, αντί να νομοθετεί αντεργατικά μέτρα, να πάρει εδώ και τώρα μέτρα για την ασφαλή λειτουργία των σχολείων, μέτρα για να καλυφθούν τα τεράστια κενά στο γνωστικό και κοινωνικό – ψυχικό πεδίο των μαθητών μας.\nΌλοι στην μάχη για να μην περάσει το αντεργατικό τερατούργημα! Να καταργηθεί όλο το αντεργατικό πλαίσιο των κυβερνήσεων ΝΔ – ΠΑΣΟΚ – ΣΥΡΙΖΑ, που από κοινού και εναλλάξ τσάκισαν τα δικαιώματά μας.\nΟι δυνατότητες της εποχής μας, η επιστημονική γνώση, η ανάπτυξη της τεχνολογίας και της παραγωγής, μπορούν να εξασφαλίσουν για το λαό καλύτερες συνθήκες εργασίας, λιγότερες ώρες δουλειάς, αυξήσεις στους μισθούς και καλύτερους όρους ζωής. Αντίθετα, σήμερα, οι εργαζόμενοι δεν μπορούν να απολαύσουν αξιοπρεπή ζωή και δουλειά με δικαιώματα, δεν απολαμβάνουν τα αποτελέσματα της κοινωνικής προόδου και γυρνάμε πολλές δεκαετίες πίσω στο όνομα της «ανάπτυξης», της ανταγωνιστικότητας και της κερδοφορίας των λίγων.\nΣταθερό ημερήσιο χρόνο δουλειάς, με μείωση του εργάσιμου χρόνου. Μόνιμη και σταθερή δουλειά για όλους τους εργαζόμενους. Μαζικούς – μόνιμους διορισμούς εκπαιδευτικών. Μονιμοποίηση όλων των αναπληρωτών.\nΕλεύθερες συλλογικές διαπραγματεύσεις, χωρίς καμία εμπλοκή του κράτους.\nΣυλλογικές Συμβάσεις Εργασίας, με αυξήσεις στους μισθούς και κατοχύρωση δικαιωμάτων. Εξίσωση δικαιωμάτων μόνιμων και αναπληρωτών εκπαιδευτικών.\nΠροστασία της υγείας και της ασφάλειας των εργαζομένων, με ευθύνη του κράτους και των επιχειρηματικών ομίλων.\nΜέτρα για την υγιεινή και ασφάλεια στα σχολεία. Μέτρα αντιμετώπισης των επιπτώσεων της πανδημίας σε όλα τα επίπεδα.\nΚάτω τα χέρια από τα σωματεία μας. Κατοχύρωση της ελεύθερης και ανεμπόδιστης δράσης των συνδικάτων και των συνδικαλιστών, κόντρα συνολικά στην κρατική, εργοδοτική παρέμβαση και καταστολή.\nΑΓΡΙΝΙΟ 30 ΜΑΗ 2021


PIAZZA del POPOLO ®: 7ο Φεστιβάλ Ενιαίας Ανεξάρτητης Αριστερής Κίνησης Κομοτηνής\n7ο Φεστιβάλ Ενιαίας Ανεξάρτητης Αριστερής Κίνησης Κομοτηνής\nΈνα περίπου χρόνο μετά το επιτυχημένο 6ο Φεστιβάλ της, η Ενιαία Ανεξάρτητη Αριστερή Κίνηση Κομοτηνής ανακοινώνει την διεξαγωγή του 7ου Φεστιβάλ που θα πραγματοποιηθεί στην Παλιά Νομική. Σε μια κρίσιμη καμπή για τα λαϊκά στρώματα όπου τα προβλήματα βαθαίνουν προσκαλούμε το λαό της Κομοτηνής στις πολύπλευρες πολιτικές-πολιτιστικές εκδηλώσεις που συμπεριλαμβάνει το 7ο Φεστιβάλ ΕΑΑΚ Κομοτηνής. Να συζητήσουμε, να προβληματιστούμε και εν τέλει να ψηλαφίσουμε έναν άλλο δρόμο, αυτόν της Ρήξης και της Ανατροπής. Το πρόγραμμα των εκδηλώσεων :\nΠέμπτη 13 Μαρτίου 2014, Π. Νομική στις 17.00:\nΕκδήλωση με θέμα: «Κινήματα από τα κάτω και τις γειτονιές - Από το αυθόρμητο στο συνειδητό και η σύνδεση με το εργατικό κίνημα»\nΠαρασκευή 14 Μαρτίου 2014, Π. Νομική στις 17.00:\n«Ότι είναι νόμιμο, είναι και δίκαιο;»\nAυταρχισμός,ποινικοποίηση των αγώνων και καταστολή\nΤο βράδυ της Παρασκευής μεγάλο live στo αμφιθέατρο της Π. Νομικής με τους Imam Baildi και τους The Coconaut Rockers (είσοδος με μπύρα 5 ευρώ)\nΤο φεστιβάλ θα κλείσει το Σάββατο με Πάρτυ οικονομικής ενίσχυσης για τα δικαστικά έξοδα συντρόφων.


Ο Τζόντι Χάρβιτζ είναι ένας ιδιαίτερος πρωτοποριακός καλλιτέχνης, ο οποίος συνδυάζει πάντα στα έργα του, την τέχνη με την επιστήμη. Για την πιο πρόσφατη δημιουργία του, ο Χάρβιτζ που ζει και εργάζεται στο Λονδίνο, χρησιμοποίησε μια νέα επαναστατική τεχνολογία τρισδιάστατης εκτύπωσης, με την οποία κατάφερε να φτιάξει μικροσκοπικά αγάλματα.\nΈχουν πλάτος 50% μικρότερο από το πλάτος μιας ανθρώπινης τρίχας. Ο καλλιτέχνης συνολικά κατασκεύασε έξι αγάλματα, από τα οποία ξεχωρίζει αυτό με το γυναικείο σώμα, όπου αποτελεί και την μικρότερη απεικόνιση ανθρώπινου σώματος που έχει γίνει ποτέ.\nΤα αγάλματα είναι ευδιάκριτα μόνο με ηλεκτρονικό μικροσκόπιο. Για να καταλάβουμε το μέγεθός τους, ο δημιουργός τα τοποθέτησε σε μία βελόνα και στο κεφάλι ενός μυρμηγκιού. Επίσης έδωσε στην δημοσιότητα και φωτογραφίες από την διαδικασία που ακολούθησε, με το ανθρώπινο μοντέλο να ποζάρει μπροστά σε 200 κάμερες. Η όλη διαδικασία του πήρε περίπου δέκα μήνες.\nΕν έτη 2019, οι περισσότεροι Έλληνες ενήλικες και παιδιά δεν έχουν υγιή δόντια


Οστική αναγέννηση με αυτογενές μπλόκ μοσχεύματος από την κάτω γνάθο | Implantnet\n27 Μάι. 2008\nΟστική αναγέννηση με αυτογενές μπλόκ μοσχεύματος από την κάτω γνάθο\nΚριτήρια δέκτριας περιοχής:\nΕικ. 1 Ταξινόμηση των οστικών ελλειμμάτων\nΕικ. 2 Διάγραμμα που απεικονίζει τον τύπο του μοσχεύματος που απαιτείται για την διόρθωση των 3 τύπων ελλειμμάτων που απεικονίζονται στην προηγούμενη εικόνα. Οι βίδες είναι ο πρωταρχικός τύπος ακινητοποίησης από την στιγμή που εμποδίζουν την μικροκίνηση του μοσχεύματος\nΕλλείμματα εύρους: Αυτοί οι ασθενείς αντιμετωπίζονται με μοσχεύματα από την σύμφυση ή τον κλάδο. Είναι δυνατή η αύξηση του εύρους της ακρολοφίας 2-4 mm με μόσχευμα από την ενδοστοματική δότρια περιοχή της σύμφυσης για μέχρι 6 εμφυτεύματα με εναλλακτική επιλογή το οστούν του κλάδου όταν πρόκειται να τοποθετηθούν 1 με 2 εμφυτεύματα. Αν απαιτείται αύξηση του εύρους της ακρολοφίας μέχρι 6 mm οστούν λαμβάνεται από τον κλάδο όταν πρόκειται να τοποθετηθούν μέχρι 2 εμφυτεύματα. Σε καταστάσεις που περιλαμβάνουν πολλαπλά εμφυτεύματα, όπου απαιτείται υποστήριξη του χείλους (μεγαλύτερη από 4 mm) ο ασθενείς αντιμετωπίζονται με μοσχεύματα από εξωστοματική δότρια περιοχή.\nΕλλείμματα ύψους: Για μια αύξηση στο ύψος της ακρολοφίας από 2-4 mm και για μέχρι 4 εμφυτεύματα χρησιμοποιείται ενδοστοματική δότρια περιοχή. Αν υπάρχει σχεδιασμός για πάνω από 2 εμφυτεύματα μόνο η σύμφυση θεωρείται δότρια περιοχή.\nΕλλείμματα ύψους και εύρους: Αν απαιτείται αύξηση του ύψους της ακρολοφίας μέχρι 4 mm και αύξηση του εύρους της ακρολοφίας μέχρι 6 mm το μόσχευμα λαμβάνεται από τον κλάδο. Μέχρι και για 2 θέσεις εμφυτευμάτων χρησιμοποιείται μόσχευμα από τον κλάδο. Η αύξηση στο ύψος περιορίζεται από το επίπεδο πρόσφυσης του οστού στο γειτονικό δόντι. Όταν δεν μπορεί να αντληθεί επαρκές οστούν από τον κλάδο χρησιμοποιείται η σύμφυση σε επιλεγμένους ασθενείς όπου απαιτείται μια ελάχιστη αύξηση του ύψους.\nΚριτήρια επιλογής δότριας περιοχής. Οι δότριες περιοχές της σύμφυσης επιλέγονται με βάση το διαθέσιμο οστούν μεταξύ του κάτω χείλους της κάτω γνάθου και των ακρορριζίων των δοντιών. Ένας ελεύθερος χώρος 5 mm ανάμεσα στη θέση του μοσχεύματος και στα ακρορρίζια των δοντιών απαιτείται για την αποφυγή βλάβης στα δόντια.\nΠως επιλέγονται οι δότριες περιοχές του κλάδου: βασίζονται σε 3 κύριους παράγοντες: απουσία 3ων γομφίων, το εύρος του κλάδου ανάμεσα σε έξω λοξή γραμμή και γλωσσικού τοιχώματος της κάτω γνάθου, και το πόσο οστούν είναι διαθέσιμο πάνω από τον πόρο του κάτω φατνιακού μετρημένο από την έξω λοξή γραμμή.\nΗ χειρουργική επέμβαση αρχίζει από την δέκτρια περιοχή για να προσδιοριστεί το σχήμα του ελλείμματος.\nΆνω γνάθος ως δέκτρια περιοχή. Μια απομακρυσμένη υπερώια τομή γίνεται στην άνω γνάθο με βάση τα οστικά ελλείμματα στο χειλικό τμήμα της ακρολοφίας. Η τομή γίνεται με ένα συμβατικό νυστέρι Νο 15 για το κάθετο τμήμα. Το κάθετο τμήμα συνίσταται από 2 παράλληλες τομές που εκτείνονται περίπου 10 mm στην υπερώα και το οριζόντιο τμήμα της τομής γίνεται με το μαχαιρίδιο του Blake που συνδέι τα 2 κάθετα τμήματα. Η τομή στην συνέχεια επεκτείνεται γύρω από τους αυχένες κάθε ενός δοντιού. Μια κάθετη τομή απελευθερωτική γίνεται στην χειλική όψη ένα δόντι απόσταση από την δέκτρια περιοχή για να συμπεριλάβει την θηλή. Η κάθετη απελευθερωτική τομή επεκτείνεται μέχρι τον μη προσπεφυκότα βλεννογόνο. Ο κρημνός περιοστέου αποκολλείται με προσοχή ώστε να βεβαιωθεί ότι δεν υπάρχουν σχισίματα και ότι τα ουλικά όρια και οι θηλές δεν τραυματίστηκαν. Η χειλική όψη της ακρολοφίας στην συνέχεια εκτείθεται ώστε να επιτρέψει την μέτρηση του ελλείμματος στις 3 διαστάσεις.\nΣύμφυση ως δότρια περιοχή. Η πρόσβαση στη σύμφυση γίνεται μέσω 2 τύπων τομών. Στην πρώτη προσέγγιση, γίνεται τομή χειλικά στην σχισμή ανάμεσα στους κυνόδοντες και οι ιστοί εκτέμονται προς την μυλική όψη της ακρολοφίας, με αποτέλεσμα έναν κρημνό μερικού πάχους. Στην συνέχεια γίνεται περιοστική τομή στο σημείο εισαγωγής των μυών και αποκολλάται ένας κρημνός ολικού πάχους. Η πρόσβαση στη σύμφυση αποκτάται με την αποκόλληση του περιοστέου μαζί με τις προσφύσεις των μυών προς το κάτω χείλος της κάτω γνάθου και επεκτείνεται άπω προς το γενειακό τρήμα.\nΕναλλακτικά, μια τομή γίνεται στο ύψος του αυχένα από προγόμφιο σε προγόμφιο με κάθετες απελευθερωτικές τομές άπω του γενειακού τρήματος. Η αποκόλληση του περιοστέου έκθετει το γενειακό τρήμα και επεκτείνει την αποκόλληση προς το κάτω χείλος της κάτω γνάθου.\nΤο μέγεθος και το σχήμα του απαιτούμενου μοσχεύματος σημειώνεται με την βοήθεια ευθείας χειρολαβής και άφθονου καταιονισμού. Η οριζόντια άνω τομή γίνεται σε μια ελάχιστη απόσταση 5 mm από τα ακρορρίζια των τομέων της κάτω γνάθου και των κυνοδόντων. Για να αποφευχθεί η βλάβη στο νεύρο και την αγγειακή τροφοδοσία των δοντιών, η οστεοτομία γίνεται μακριά από τα ακρορρίζια. Η κάτω οριζόντια οστεοτομία γίνεται παράλληλα με το κάτω χείλος της κάτω γνάθου και δεν επεκτείνεται πέραν της μεγίστης κυρτότητας. Το απαιτούμενο μόσχευμα αποκολλάται από την σύμφυση με οστικά καλέμια.\nΗ σύγκλειση του τραύματος γίνεται με διακεκομμένες ραφές. Όποτε γίνεται τομή στον αυχένα δοντιών, λαμβάνεται φροντίδα για την ακριβή επανατοποθέτηση των θηλών. Χρησιμοποιούνται είτε διακεκομμένες ή συνεχείς ραφές. Η διατήρηση του ύψους των θηλών γίνεται με την χρήση στρωματοραφών.\nΟ κλάδος ως δότρια περιοχή. Η τομή που εκθέτει την έξω λοξή ακρολοφία γίνεται περίπου 1 cm άπω του 2ου γομφίου, πάνω από την ακρολοφία και επεκτείνεται εγγύς παρειακά του 2ου γομφίου. Η έξω λοξή ακρολοφία αποκαλύπτεται με την αποκόλληση του περιοστέου, η οποία επίσης εκθέτει την οπισθογόμφιο περιοχή και την πλάγια όψη του κλάδου. Η δότρια περιοχή επιλέγεται χρησιμοποιώντας τις μετρήσεις που αποκτήθηκαν από το έλλειμμα της δέκτριας περιοχής. Κυλινδρικές και στρόγγυλες εγγλυφίδες χρησιμοποιούνται για το μαρκάρισμα και την αποκοπή του φλοιώδους οστού για να αποκτηθεί το 3 διαστάσεων σχήμα που απαιτείται για την αποκατάσταση του ελλείμματος. Μια κυλινδρική εγγλυφίδα χρησιμοποιείται για να περιγράψει τις διαστάσεις του μοσχεύματος στην άνω επιφάνεια της οπισθογόμφιας περιοχής για να προσφέρει το εύρος του οστού που απαιτείται στην δέκτρια περιοχή.\nΑκινητοποίηση του μοσχεύματος. Το μόσχευμα εκλεπτύνεται για να ταιριάσει στο έλλειμμα. Κατά περίπτωση, τροποποιήσεις της δέκτριας περιοχής, γίνονται για να δημιουργήσουν ένα πεδίο στο οποίο το εμφύτευμα ταιριάζει με ακρίβεια. Από την στιγμή που τοποθείται και σταθεροποιείται, ακινητοποιείται με βίδες που το προσαρτούν στο εναπομείναν οστούν στην δέκτρια περιοχή. Όπου στην δέκτρια περιοχή ήταν παρών το φλοιώδες οστούν, έγινε αποφλοίωση για την εγκατάσταση αιματικής κυκλοφορία. Τα ελλείμματα στα άκρα του μοσχεύματος πληρώνονται με φλοιώδες ή σπογγώδες οστούν. Για να σιγουρευτεί η χωρίς τάσεις σύγκλειση του τραύματος γίνεται επαρκής αποκόλληση του περιοστέου. Μια απελευθερωτική τομή στο περιόστεο γίνεται όταν δεν μπορεί να γίνει παθητική σύγκλειση του τραύματος.\nPosted in μοσχεύματα,οστική αναγέννηση


Μαλαχίτης - Νέοι Καιροί εν Αιγίω\n10:31πμ Κυριακή 26 Σεπτεμβρίου 2021\nΑρχική ΤΕΧΝΗ Ορυκτές πέτρες Μαλαχίτης\nΕίναι κάποιες πέτρες ημιπολύτιμες μεν φίλοι μου, αλλά πανέμορφες!\nΜία απ’ αυτές είναι και ο μαλαχίτης, που το όνομά της προέρχεται από την Ελληνική λέξη: μολόχα, για τις διάφορες αποχρώσεις του πράσινου χρώματός της. Αστρολογικά ανήκει στο ζώδιο του Ταύρου.\nΟι δε θεραπευτικές ιδιότητες αυτής της πέτρας… έλεγαν οι Αρχαίοι Έλληνες ότι ενισχύει την όρασή μας, θεράπευε την αϋπνία, τους πονοκεφάλους και τα συναισθηματικά προβλήματα!\nΤα παλιά χρόνια -θυμούμαι- οι μωρομάνες έβαζαν τη νύχτα στα μωρά τους φυλαχτό από μαλαχίτη, για να κοιμούνται ήσυχα!\nΑποφορτίζεται με το χλιαρό νερό και φορτίζεται στο φως του ήλιου. Στην Αρχαία Αίγυπτο πίστευαν ότι προστάτευε από τη μαγεία, σε σκόνη δε ο μαλαχίτης χρησιμοποιούταν σαν χρωστικό καλλυντικό για το maquillage των Φαραώ! Στην Αναγέννηση χρησιμοποιήθηκε πολύ σαν χρώμα στη Τέχνη, στη Ζωγραφική.\nΚοιτάσματα από μαλαχίτη βρέθηκαν πολλά στη Κίνα, Ινδία, Αριζόνα, Μεξικό, Κούβα, Ζαΐρ, Νικαράγουα, Ναμίμπια, Μαρόκο. Σπουδαία κοιτάσματα βρέθηκαν επίσης στη Ρωσία, στα Ουράλια όρη, στην Ουγγαρία και βεβαίως στη Γαλλία.\nΣτο Μουσείο Ερμιτάζ της Αγίας Πετρούπολης βλέπουμε και είδα προσωπικά εξαιρετικά διακοσμητικά από μαλαχίτη, όπως επίσης και στις Βερσαλλίες. Είναι μία πέτρα ευαίσθητη στα χτυπήματα, συνεπώς πρέπει να τη προσέχουμε, συνήθως δε την επεξεργαζόμαστε στα κοσμήματα σε cabochon, δηλ. στρογγυλοποιημένη. Παλιά την έδεναν πάνω σε μία γυναίκα που γεννούσε, διότι πίστευαν ότι διευκόλυνε τη γέννα.\nΤη βρίσκουμε με ραβδώσεις λαμπερού πρασινοκίτρινου χρώματος και σαν μαλακή πέτρα τη χρησιμοποιούμε συνήθως για δακτυλίδια, δίδοντας την γυαλάδα διότι είναι αδιαφανής πέτρα.\nΣτο εμπόριο τη βρίσκουμε επίσης σε χάνδρες, καρφίτσες και μενταγιόν. Προσέξτε όμως φίλες μου, γίνονται απομιμήσεις σε… γυαλί!\nΠροηγούμενο άρθροΛαζούλιθος (Λάπις Λάζουλις)\nΕπόμενο άρθροΟ Ροδονίτης


Περί… Εκλογών! (2020 Χα!) – Teucris\nΑρχική Σελίδα » Teucris Delphi » Περί… Εκλογών! (2020 Χα!)\nΠερί… Εκλογών! (2020 Χα!)\nαπό Teucris Prophet|δημοσιευμένο 19 Μαΐου 2020\nΕπειδή υπάρχει κάποια σχετική παραφιλολογία θα απαντήσω ως Προφήτης στο ερώτημα, το οποίο μου ετέθη: “Θα υπάρξει εκλογικός αιφνιδιασμός;”\nΒέβαια κακώς γράφω αυτό το σχόλιο, διότι δεν χρησιμεύει πουθενά, αλλά επειδή ερωτήθην θα ήθελα να απαντήσω ως γνήσιος Προφήτης (με γραπτό σχόλιο και όχι με λόγια, τα οποία πετούν) και προφανώς όχι ως… ψευδο-προφήτης (ή εκ των υστέρων και εκ του γεγονότος).\nΔεν θα αναλύσω την προφητεία μου, “Take it or leave it” (είτε τη δέχεστε είτε την αρνείστε)!\n(Προφητεία #40 της 19-05-2020)\nΔεν γνωρίζω βέβαια εάν δικαιούμαι να γράφω παραινέσεις προς πολιτικούς, δικαιούμαι όμως σίγουρα να ερωτώ ως πολίτης τους πολιτικούς. Λόγω του ότι […]\nΤο κύριο χαρακτηριστικό ενός απατεώνα είναι το να “υποδύεται” κάτι, το οποίο δεν είναι με μοναδικό σκοπό την προσωπική του ικανοποίηση αδιαφορώντας […]\nδημοσιευμένο 27 Νοεμβρίου 2016\nΣτην Ασία, όπως ίσως θα γνωρίζετε ο αριθμός “8” θεωρείται τυχερός αριθμός. Τόσο τυχερός, ώστε το μεγαλύτερο επιβατικό αεροπλάνο στον κόσμο ονομάσθηκε […]\nΠροηγούμενο άρθρο CΟVID-19 και Επιχειρήσεις\nΕπόμενο άρθρο Attack! (Επίθεση!)


ΕΘΑ-ΑΝΑΓΕΝΝΗΣΗ 66-52: Πρόκριση με εξαιρετική εμφάνιση για την ομάδα της Έγκωμης - Triponta.com.cy\nΑΠΟΕΛ: Τροχοπέδη η συμμετοχή στην Ευρώπη\nΤο ευχαριστώ του ΑΠΟΠ σε γιατρούς και νοσηλευτές\nΕΚΑ ΑΕΛ: Δύσκολη χρονιά γεμάτη… ατυχίες\nΠετρολίνα ΑΕΚ: Επιτυχημένη η μεταβατική σεζόν\nQ&A με την Βεατρίκη Ακαθιώτου\nΗ Ακαθιώτου σε ιστοσελίδα της Ρουμανίας: «Δεν μπόρεσα να πάω στην Κύπρο»\nΟριστική διακοπή στο Πρωτάθλημα Γυναικών\nΈλενα Αντωνίου: Τέλος εποχής, αρχή μιας… νέας!\nΔιαδικτυακές προπονήσεις από την Ακαδημία της ΑΕΛ\nΑναβολές των διοργανώσεων Cyprus 3on3 (video)\nΤο πρόγραμμα του Τουρνουά 3×3\nΤροχοκάθισμα: Σφράγισαν την πρωτιά οι Nicosia Team Rollers!\nΤεράστιο διπλό για τους Rollers στη Λεμεσό!\n«Απομακρύνονται» οι Nicosia Team Rollers! (video)\nΟ Απόλλωνας το ντέρπι της Λεμεσού, οι Nicosia Team Rollers μόνοι στην κορυφή!\nΕΘΑ-ΑΝΑΓΕΝΝΗΣΗ 66-52: Πρόκριση με εξαιρετική εμφάνιση για την ομάδα της Έγκωμης\nΜε δεύτερη νίκη επί της Αναγέννησης προκρίθηκε η ΕΘΑ στους ημιτελικούς του Πρωταθλήματος ΟΠΑΠ Γυναικών, όπου θα αντιμετωπίσει την ΑΕΛ. Η ομάδα της Έγκωμης επικράτησε με 66-52, κάνοντας ένα πολύ καλό παιχνίδι στο Λευκόθεο.\nΕξαιρετικό ξεκίνημα έκανε η ΕΘΑ στο παιχνίδι, τρέχοντας ένα 11-2 επιμέρους σκορ στα πρώτα λεπτά. Η Αναγέννηση προσπάθησε να αντιδράσει με την Τσενακλίεβα και την Σούμπρα, όμως η ομάδα της Σκεύης Γεωργίου ήταν καταιγιστική και ξέφυγε με 13 πόντους (22-9).\nΗ ΕΘΑ δεν σταμάτησε εκεί, αφού στην αρχή της δεύτερης περιόδου ανέβασε τη διαφορά στους 17 (26-9). Εκεί η ομάδα της Γερμασόγειας αντέδρασε, μείωσε στους 10, όμως η ΕΘΑ δεν επέτρεψε να πέσει άλλο η διαφορά. Έτσι οι δύο ομάδες έφυγαν για τα αποδυτήρια με 11 πόντους να τις χωρίζει (34-23).\nΣτις αρχές της τρίτης περιόδου, οι κιτρινόμαυρες μπήκαν με σκοπό να καθαρίσουν την πρόκριση, έτρεξαν ένα σερί 11-0 και ξέφυγαν σε 22 πόντους διαφορά (45-23). Η Αναγέννηση όμως απάντησε με ένα δικό της 15-0 και έκλεισε τη διαφορά στους 7 (45-38)!\nΗ γηπεδούχες δεν πτοήθηκαν και έτρεξαν νέο 6-0 σερί στις αρχές της τέταρτης περιόδου, στέλνοντας τη διαφορά και πάλι στους 15 (53-38). Η ΕΘΑ κράτησε αυτή την απόσταση μέχρι το τέλος του αγώνα και πήρε την πρόκριση με δεύτερη νίκη.\nΤα δεκάλεπτα: 22-9, 34-23, 47-38, 66-52.\nOn fire: Νέο double-double από την Άντζελα Τόμπκινς που είχε 19 πόντους και 13 ριμπάουντ, ενώ είχε ακόμα 6 ασίστ και 1 κλέψιμο.\nΔιακρίθηκαν: Η Στέλλα Θεοδοσίου έκανε πολύ καλό παιχνίδι με 20 πόντους, 3 ριμπάουντ και 3 ασίστ. Ακολούθησε η Ιωάννα Κυπριανού με 11 πόντους, 6 ριμπάουντ και 5 ασίστ. Από πλευράς Αναγέννησης, η Τατιάνα Γουέιν έκανε το τελευταίο της double-double στην Κύπρο, καθώς είχε 28 πόντους και 10 ριμπάουντ.\nΤο στατιστικό που ξεχώρισε: 26 πόντους από αιφνιδιασμούς πέτυχαν οι γηπεδούχες, ενώ αντίστοιχα μόλις 7 είχαν οι φιλοξενούμενες.\nΔιαιτητές: Κυριάκος Χρίστου, Άγγελος Λιότσιος.\nRelated TopicsΑΝΑΓΕΝΝΗΣΗ ΓΕΡΜΑΣΟΓΕΙΑΣ ΓΥΝΑΙΚΕΣΕΘΑ ΓΥΝΑΙΚΕΣΣΗΜΑΝΤΙΚΕΣ ΕΙΔΗΣΕΙΣ\nΗ Βεατρίκη Ακαθιώτου την αγωνιστική περίοδο 2019-2020 αγωνίστηκε για πρώτη φορά στο πρωτάθλημα Ρουμανίας...\nΟ προπονητής του Πανιωνίου, Λίνος Γαβριήλ, μίλησε στην εκπομπή #Μένουμε_Μπάσκετ του BasketPlus.gr. Ο Κύπριος...\nΥποψηφιότητα Στυλιανίδη για την Προεδρία\nΑν και οι εκλογές για την προεδρία της Κυπριακής Ομοσπονδίας Καλαθοσφαίρισης αργούν, ήδη κάνουν...\nΗ Βεατρίκη Ακαθιώτου περιέγραψε σε ιστοσελίδα της Ρουμανίας, πως δεν κατόρθωσε να φύγει για...\nΚύπριοι προπονητές καλούν τον κόσμο να μείνουν σπίτι, μέσω βίντεο που ανάρτησε η Κυπριακή...\nΌπως περιμέναμε, η Κυπριακή Ομοσπονδία Καλαθοσφαίρισης προχώρησε στην οριστική διακοπή και του Πρωταθλήματος Γυναικών....\nCopyright © 2019 Triponta.com.cy, powered by WordPress.


Ιερά Αρχιεπισκοπή Κύπρου: Παράκληση για απελευθέρωση και επίσημο μνημόσυνο για τους πεσόντες της τουρκικής εισβολής – Εκκλησία της Κύπρου\nΙερά Αρχιεπισκοπή Κύπρου: Παράκληση για απελευθέρωση και επίσημο μνημόσυνο για τους πεσόντες της τουρκικής εισβολής\nΤην Πέμπτη, 20 Ιουλίου 2017, αποφράδα ημέρα της τουρκικής εισβολής, και ώρα 10.00΄ π.μ. θα ψαλεί παράκληση, στον ιερό ναό Παναγίας Φανερωμένης Λευκωσίας, για την απελευθέρωση της νήσου μας από τον Τούρκο εισβολέα, την επιστροφή των προσφύγων μας στις πατρογονικές τους εστίες και τη διακρίβωση της ζωής των αγνοουμένων μας.\nΤόσο της παράκλησης όσο και του μνημοσύνου θα προστεί η Α.Μ. ο Αρχιεπίσκοπος Κύπρου κ.κ. Χρυσόστομος και θα παραστούν ο Πρόεδρος της Δημοκρατίας κ. Νίκος Αναστασιάδης, ο Πρόεδρος της Βουλής κ. Δημήτρης Συλλούρης, ο Πρέσβυς της Ελλάδας κ. Ηλίας Φωτόπουλος, οι άλλες Πολιτικές και Στρατιωτικές Αρχές της νήσου, γονείς και συγγενείς πεσόντων και αγνοουμένων, άλλοι επίσημοι και πλήθος κόσμου.\nΤον επιμνημόσυνο λόγο θα εκφωνήσει ο Δικηγόρος κ. Χρίστος Τριανταφυλλίδης. Θα ακολουθήσει κατάθεση στεφάνων.\nΠάνδημα μνημόσυνα για όσους έπεσαν κατά τη διάρκεια της τουρκικής εισβολής θα τελεσθούν, επίσης, και σε όλους τους άλλους ιερούς ναούς του ελεύθερου τμήματος της νήσου μας.\n13 Ιουλίου 2017.\n13 Ιουλίου 2017 Αρχιεπισκοπη, Θέματα / Γεγονότα / Δραστηριότητες


Μαρία Πενταγιώτισσα: Μια γυναίκα σε λάθος τόπο και χρόνο – People & Ideas\nΣε λάθος τόπο και σε λάθος χρόνο γεννήθηκε και έζησε η πανέμορφη, σύμφωνα με τον θρύλο, Μαρία Δασκαλοπούλου (1821- 1885). Το κίνημα για τη γυναικεία απελευθέρωση δεν είχε ακόμη δημιουργηθεί, χρειάστηκε να περάσει μισός αιώνας ακόμη, και οι Πενταγιοί, τόπος καταγωγής της, ένα χωριό της ορεινής Δωρίδος, δεν ήταν ακριβώς Παρίσι ούτε κάν Αθήνα από άποψη κοινωνικής ζωής!\nΓια τη ζωή της Μαρίας της Πενταγιώτισσας, θρυλούνται πολλά, άλλωστε είναι πασίγνωστο το δημοτικό τραγούδι « Στα Σάλωνα σφάζουν αρνιά και στο Χρισσό κριάρια και στης Μαρίας την ποδιά σφάζονται παλληκάρια…». Ο κύριος Φ.Βρέττας μας δίνει μια εκδοχή της.\nΗ Μαρία ή Μαρίτσα Πενταγιώτισσα ήταν μια κοπέλα (θρυλική για την ομορφιά αλλά και για ένα πολύκροτο ερωτικό της σκάνδαλο) που έζησε την εποχή της βασιλείας του Όθωνα στην ορεινή Φωκίδα. Το προσωνύμιο Πενταγιώτισσα το όφειλε στον τόπο καταγωγής της, το χωριό Πενταγιού. Η ιστορία της αποτέλεσε στα νεότερα χρόνια πηγή έμπνευσης θεατρικών έργων, κινηματογραφικών ταινιών και τραγουδιών.\nΗ Μαρία Πενταγιώτισσα φέρεται να γεννήθηκε το 1821. Από τα νεανικά της χρόνια διασώθηκαν μόνο διάφορες παραδόσεις και θρύλοι. Ο πατέρας της λέγεται πως ήταν γραμματοδιδάσκαλος, εξ ού και ο χαρακτηρισμός της «μωρή δασκαλοπούλα» στο γνωστό τραγούδι «Στα Σάλωνα σφάζουν αρνιά». Υπήρξε ιδιαίτερα όμορφη κοπέλα, δυναμική και χειραφετημένη για τα δεδομένα της εποχής της. Αυτό που άφησε την ιστορία της ζωής της στην παράδοση είναι το ότι υπήρξε ηρωίδα ενός ερωτικού σκανδάλου που κατέληξε στη δολοφονία του αδελφού της. Μια συνισταμένη διάφορων εκδοχών αναφορικά με τη ζωή της διαλαμβάνει τα ακόλουθα περιστατικά που χρονολογικά τοποθετούνται στην περίοδο της βασιλείας του Όθωνα:\nΣε μια επίσκεψη του βασιλιά Όθωνα και της βασίλισσας Αμαλίας στην Άμφισσα (τα Σάλωνα), πήγαν αντιπροσωπείες από όλα τα χωριά της Φωκίδας για να πάρουν μέρος στους εορτασμούς της υποδοχής του βασιλικού ζεύγους. Πήγαν κι από την Πενταγιού. Στην αντιπροσωπεία των Πενταγιωτών συμμετείχε και η Μαρία. Λέγεται μάλιστα ότι, κατά την παρουσίαση των αντιπροσωπειών, η βασίλισσα Αμαλία εντυπωσιάστηκε από την ομορφιά της Μαρίας και εκδήλωσε πρόθεση να την καλέσει στο παλάτι και να την εντάξει στην ακολουθία της. Στα πλαίσια των εορτασμών στα Σάλωνα για την υποδοχή του βασιλικού ζεύγους, οι διάφορες αντιπροσωπείες επιδόθηκαν σε γλέντια, με ρουμελιώτικο φαγοπότι και χορούς. Η Πενταγιώτικη αντιπροσωπεία είχε στήσει τη διασκέδαση στο χωριό Χρισσό, λίγο πιο έξω από τα Σάλωνα, κοντά στους Δελφούς. Εκεί, καθώς έμπαινε στο χορό η Μαρία, μπήκε κοντά της, πιάνοντας της το χέρι, και ένας συγχωριανός της νέος, ο Δημήτρης Τουρκάκης. Στο χωριό είχε κυκλοφορήσει η φήμη ότι οι δυο νέοι είχαν κρυφό ερωτικό δεσμό. Μόλις είδε το χειροκράτημα αυτό στον χορό ο αδερφός της Μαρίας, Γιάννης, όρμησε έξαλλος και έσυρε, μπροστά σε όλους τους συγχωριανούς, τη Μαρία έξω από το χορό. Αυτή το θεώρησε μεγάλη προσβολή και επιστρέφοντας στην Πενταγιού, σε συνάντησή της με τον Τουρκάκη, οργισμένη του είπε να μην τον ξαναδεί μπροστά της, γιατί ήταν δειλός και δεν είχε το θάρρος να την υπερασπιστεί ζητώντας την από τον αδερφό της σε γάμο.\nΟ Τουρκάκης, κατά την παράδοση πάντα, για να αποδείξει πως δεν ήταν δειλός, έστησε νύχτα καρτέρι στον αδερφό της Μαρίας και τον σκότωσε. Στη συνέχεια μετέφερε το πτώμα στο Ξεροβούνι που υψώνεται πάνω από το χωριό και το έριξε στον «κάρκανο», ένα βαθύ βάραθρο στην κορφή του βουνού και κατόπιν, νύχτα ακόμα, γύρισε στο χωριό, στον κήπο έξω από το σπίτι της Μαρίας, και της έκαμε σινιάλο να κατέβει. Μόλις συναντήθηκαν, της έδειξε την αρματωσιά του αδερφού της, της είπε ότι δεν είναι δειλός και της ανάγγειλε θριαμβευτικά το «κατόρθωμά» του. Εκείνη αποτροπιασμένη έβγαλε μια κραυγή πόνου «αδερφέ μου, σε σκότωσα!». Σε δυο τρεις μέρες, βοσκοί Πενταγιώτες, στο βουνό, οδηγημένοι κι από τα σκυλιά τους, βρήκαν και ανέσυραν το πτώμα από το βάραθρο κι όπως ήταν επόμενο έφτασε στην Πενταγιού η χωροφυλακή για ανακρίσεις. Ο Τουρκάκης μετά τη συνάντησή του στον κήπο της Μαρίας εξαφανίστηκε. Τελικά οδηγήθηκε στις αρχές με την κατηγορία του φόνου. Το σημαντικό για το θέμα μας είναι το γεγονός ότι κατηγορήθηκε και η Μαρία για ηθική αυτουργία. Η κατηγορία στηρίχτηκε στη μαρτυρία της αδερφής της, η οποία κατέθεσε για την κραυγή της Μαρίας «αδερφέ μου σε σκότωσα» εκείνη τη νύχτα της συνάντησης της με τον Τουρκάκη στον κήπο. Η αδερφή της Μαρίας, κατά την παράδοση, ήταν μάλλον άσχημη και ζήλευε τη Μαρία για την ομορφιά της.\nΣυνελήφθη λοιπόν και η Μαρία, καταδικάστηκε και κλείστηκε στις φυλακές Λαμίας. Ύστερα από λίγα χρόνια στη φυλακή, πριν εκτίσει ακόμα την ποινή της, σύμφωνα με την παράδοση πάντα, πλάνεψε με τα θέλγητρά της τον δεσμοφύλακα κι εκείνος την διευκόλυνε ώστε να δραπετεύσει. Περπατώντας από τόπο σε τόπο έφτασε στην Πενταγιού την ημέρα της Λαμπρής και βρήκε τους συγχωριανούς της να χορεύουν στην πλατεία\nΑπογοητευμένη η Μαρία και φοβούμενη ότι θα κατάφθανε η χωροφυλακή να τη συλλάβει και να την οδηγήσει πίσω στη φυλακή, εγκατέλειψε το χωριό και τράπηκε προς τα βουνά της περιοχής όπου περιφερόταν μια μικρή ομάδα «ληστών», φυγόδικων δηλαδή, εναντίον των οποίων εκκρεμούσαν εντάλματα σύλληψης για σοβαρά μάλλον αδικήματα (γι’ αυτό και αποκαλούνταν «ντελματζήδες»). Η Μαρία κατέφυγε στον επικεφαλής της ομάδας, στον καπετάνιο και εκείνοι τη δέχτηκαν και την ενέταξαν στη δύναμη της ομάδας. Δεν έμεινε πολύν καιρό εκεί. Ο παπάς της Πενταγιούς ανέβηκε μια μέρα στο βουνό και τη συνάντησε. Της μίλησε με συμπάθεια και με θερμά λόγια της έπλεξε το εγκώμιο, πόσο καλή κοπέλα ήταν πριν από την περιπέτεια της. Τη συγκίνησε και την έπεισε να γυρίσει μαζί του στο χωριό. Κατάφεραν ακόμα να αμνηστευθεί κι έτσι τέλειωσαν πιο τα βάσανα της. Αργότερα παντρεύτηκε στο πλαϊνό μεγαλοχώρι, το Παλαιοκάτουνο (Κροκύλειο),τον χήρο Κωνσταντίνο Αρμάο που είχε από τον προηγούμενο γάμο του τέσσερα παιδιά. Η Μαρία τα ανάθρεψε, τα μόρφωσε και τους έδωσε σωστές αρχές. Πέθανε τιμημένη το 1885, σε ηλικία 64 ετών.\n10.03.17, 9:10 P\nΣυγχαρητήρια για τη σελίδα σας !\nΧαίρομαι τόσο που υπάρχετε,\n10.03.17, 11:09 P\nΕκ μέρους όλων, ευχαριστώ πολύ για την θετική ανταπόκριση. Να είστε κι εσείς πάντα καλά.


Μυστική θρησκεία πτεροδάκτυλων στη Πάρνηθα! - www.proagelos.gr\nΜυστική θρησκεία πτεροδάκτυλων στη Πάρνηθα!\n*Αναδημοσίευση άρθρου του Mystic_Dino από το blog http://dynotopsecrets.blogspot.gr/\nΓια χρόνια όλοι γνωρίζαμε ότι η Πάρνηθα κρύβει ΠΟΛΛΑ μυστικά. Αλλά κανείς δεν είχε φανταστεί οτι υπάρχει μια μυστική θρησκεία που αποτελούσε το απόλυτο μυστικό για αιώνες.\nΘέλετε να σας πω τι είναι ;;;\nΛοιπον συμφωνα με δεκαδες μαρτυριες περαστικων αλλα και ερευνητων,συχνα στην Παρνιθα βρισκονται κοκαλα απο φτερα ΜΕΓΑΛΩΝ διαστασεων.Ειναι σιγουρο επειτα απο αναλυση οτι ανηκουν σε πτεροδακτυλους.\nΚΑΙ ΟΧΙ ΣΕ ΠΤΗΝΑ!!!\nΛεγεται πως τα κοκαλα περιτριγυριζονται απο ΑΡΧΑΙΑ ΠΑΓΑΝΙΣΤΙΚΑ ΣΥΜΒΟΛΑ και εχουν βρεθει και καιρια η και ΠΟΥΠΟΥΛΑ και πωσ υπαρχει μια κρυφη θρησκεια πισο απο όλο αυτο.Οπως ειναι γνωστο ο πτεροδακτυλος ηταν και δεινοσαυρος και πετουσε κιολας οποτε οι αρχαιοι το εβλεπαν να πεταει που ηταν και μεγαλο και το θεωρησαν θεοτητα.\nΑκομα μεσα στο χρονο εχει μεινει η θρσηκεια απο οτι φαινεται και πολλοι συνεχιζουν να κανουν τελετες χρησιμοποιοντας ΚΡΥΦΑ ΣΠΑΝΙΑ ΚΟΚΑΛΑ αν και πολλη πιστευουν πως οι πτεροδακτυλοι συνεχιζουν να υπαρχουν σε πολλα βουνα και κορυφες καθως εχουν βρεθει και μεγαλα αυγα.\nΗ ΣΥΝΕΧΕΙΑ ΕΠΕΤΑΙ!!!!\nTitle : Μυστική θρησκεία πτεροδάκτυλων στη Πάρνηθα!\nPosted by : Γ.Ε. ΤΣΙΜΑΤΣΙΔΗΣ Date : 00:28\nItem Reviewed: Μυστική θρησκεία πτεροδάκτυλων στη Πάρνηθα!


Οι ασθενείς σας βρίσκουν\nΟι χρήστες αναζητούν γιατρό μέσα από μια εύκολη αναζήτηση.Τα βήματα είναι απλά. Η ειδικότητα, η περιοχή, ο ασφαλιστικος φορέας με τον οποίο είστε συμβεβλημένος αποτέλουν τα στοιχεία της αναζήτησης. Στην προσωπική σελίδα σας, οι χρήστες μπορούν να διαβάσουν το αναλυτικό βιογραφικό σας κι ένα προσωπικό σας μήνυμα. Επίσης, έχουν τη δυνατότητα να δουν φωτογραφίες από το ιατρείο και βίντεο με συνέντευξη σας.\nΕπιλέγουν την ημέρα\nκαι ώρα του ραντεβού\nΟ γιατρός, δηλαδή εσείς, καθορίζετε τις ημέρες και τις ώρες που είστε διαθέσιμος, ώστε οι ασθενείς να μπορούν να επιλέγουν μέσα από αυτές.\nγια όλες τις λεπτομέρειες του ραντεβού\nΜόλις ο ασθενής προγραμματίσει το ραντεβού του μαζί σας, λαμβάνετε e-mail με όλες τις λεπτομέρειες (ημερομηνία, ώρα, ασφαλιστικός φορέας) ή μπορείτε να επιλέξετε το NowDoctor να ενημερώνει το ιατρεία σας για τις κρατήσεις τηλεφωνικώς!


ACCSOON / CINEEYE 2 PRO WIRELESS VIDEO TRANSMISSION / ΔΕΚΤΗΣ - Manios Cine Tools\nΑρχική σελίδα / Αξεσουάρ Κάμερας / Ασύρματη Μετάδοση / ACCSOON / CINEEYE 2 PRO WIRELESS VIDEO TRANSMISSION / ΔΕΚΤΗΣ\nACCSOON / CINEEYE 2 PRO WIRELESS VIDEO TRANSMISSION / ΔΕΚΤΗΣ\n€370,76 με 24% ΦΠΑ\nΟι δέκτες Accsoon CineEye 2 Pro σας επιτρέπουν να προσθέσετε επιπλέον μονάδες δέκτη σε έναν πομπό CineEye2 Pro. Το Accsoon CineEye 2 Pro δεν είναι ο μέσος ασύρματος πομπός βίντεο. Διαθέτοντας εύρος μετάδοσης που ξεπερνά το ένα μίλι έως και 4 αποκλειστικούς δέκτες, ο δέκτης CineEye 2 Pro προσφέρει ποιοτική μετάδοση σε όλους.\nACCSOON / CINEEYE 2 PRO WIRELESS VIDEO TRANSMISSION / ΔΕΚΤΗΣ ποσότητα\nΚωδικός προϊόντος: ACCWIT02-RX Κατηγορίες: Αξεσουάρ Κάμερας, Ασύρματη Μετάδοση\nΤο CineEye 2 Pro όχι μόνο μεταδίδει ένα σήμα wi-fi απευθείας σε συσκευές iOS ή Android, αλλά τώρα επιτρέπει την αποστολή σήματος βίντεο σε αποκλειστικούς δέκτες. Αυτό σημαίνει ότι μπορείτε να συνδέσετε τους δέκτες σε οποιαδήποτε συσκευή με είσοδο HDMI: επαγγελματικές οθόνες, τηλεοράσεις HD και προβολείς. Με την εισαγωγή της μετάδοσης διπλού καναλιού και τη μείωση των αρνητικών παρεμβολών, οι δέκτες μπορούν να απέχουν πάνω από 1200 πόδια και να σας προσφέρουν τον πλήρη έλεγχο της κατάστασης.\nΜε μέσο λανθάνοντα χρόνο μικρότερο από 20 ms, το CineEye 2 Pro έχει σχεδόν μη ανιχνεύσιμο λανθάνοντα χρόνο, ενώ το ισχυρό ασύρματο σήμα διπλού καναλιού του διατηρεί μια εικόνα υψηλής ποιότητας. Χρησιμοποιώντας σήμα διπλού καναλιού, το CineEye 2 Pro είναι επίσης εξαιρετικά ανθεκτικό σε εξωτερικές παρεμβολές και τροποποιεί και επιλέγει αυτόματα τα κανάλια με τη μικρότερη αντίσταση. Ο πομπός αλλάζει επίσης τον ρυθμό μετάδοσης και την ποιότητα βίντεο του σήματος εξόδου, με αποτέλεσμα να μεγιστοποιείται η σύνδεση και ο ρυθμός των καρέ για να βεβαιωθείτε ότι είστε πάντα σε θέση να παρακολουθείτε τι συμβαίνει.\nΜεταβαίνοντας από μια εσωτερική μπαταρία σε μια βάση μπαταρίας για μονάδες πομπού και δέκτη, μπορείτε τώρα να τροφοδοτείτε το CineEye 2 Pro με ισχύ με οποιεσδήποτε μπαταρίες NP τύπου Sony. Έχετε επιπλέον μπαταρίες διαθέσιμες για ολοήμερη λήψη ή συνδέστε το CineEye 2 Pro στην τροφοδοσία μέσω της ενσωματωμένης εισόδου DC τόσο στον πομπό όσο και στον δέκτη. Τώρα, μπορείτε να στείλετε βίντεο HD στις οθόνες σας για όσο χρόνο διαρκεί η λήψη.\nΤο CineEye 2 Pro σάς επιτρέπει να ξεκινήσετε και να σταματήσετε την κάμερα από απόσταση, να αλλάξετε το διάφραγμα, την ταχύτητα κλείστρου ή ακόμα και το ISO. Ελαχιστοποιήστε την κίνηση και τον θόρυβο της ομάδας σας διατηρώντας τον έλεγχο από απόσταση.\nΜε τα high-end χαρακτηριστικά του που βρίσκονται συνήθως σε ακριβούς πομπούς σε συνδυασμό με την οικονομική του τιμή – το Accsoon CineEye 2 Proθα γίνει χρήσιμο εργαλείο, τόσο για τα kits των βιντεογράφων όσο και των high-end κινηματογραφιστών.\nΧρόνος καθυστέρησης: 0.14 sec. (ios) 0.2 sec. (android)\nΙσχύς RF: 17 dBm\nΧωρητικότητα (mAh): 3500\nΥποστήριξη LUT: N/A\nΜορφή βίντεο: N/A\nΥποδοχές βίντεο: 1 x είσοδος HDMI\nΔιαστάσεις: 3,54 x 2,48 x 0,83″ / 9 x 6,3 x 2,1 cm


Προϊόντα & Υπηρεσίες | Terracom - Endeless Possibilities\nH Terracom έχει ως κύριο αντικείμενο την ανάπτυξη λογισμικού και την παροχή ολοκληρωμένων λύσεων πληροφορικής και επικοινωνιών. Είναι μια από τις μεγαλύτερες εταιρίες πληροφορικής στη ελληνική περιφέρεια, με πολύ μεγάλη εμπειρία στο σχεδιασμό και την ανάπτυξη λογισμικού για επιχειρήσεις και οργανισμούς.\nTο QR-Patrol, αποτελεί ένα από τα κορυφαία παγκοσμίως συστήματα Online διαχείρισης φυλάξεων και περιπολιών με πλήθος διεθνών διακρίσεων. Επιχειρήσεις και οργανισμοί από διαφορετικές αγορές και χώρες εμπιστεύονται το QR-Patrol για την παροχή κορυφαίου επιπέδου υπηρεσιών ασφαλείας και φύλαξης.\nΤο MyLoneWorkers, είναι ένα ηλεκτρονικό σύστημα ασφάλειας και παρακολούθησης το οποίο βοηθά τις εταιρείες παγκοσμίως να προστατεύουν τους μοναχικούς τους εργαζόμενους καθώς και να διαχειρίζονται και να παρακολουθούν τα καθήκοντά τους με καινοτόμο τρόπο. Χρησιμοποιεί τη δύναμη ενός smartphone για να επικοινωνεί σε πραγματικό χρόνο με το κέντρο παρακολούθησης 24/7/365. Το MyLoneWorkers είναι ένα πρωτοποριακό σύστημα το οποίο ενσωματώνει 3 τύπους σημείων ελέγχου. Σάρωση NFC tags, QR codes ή Beacons που διατίθενται για τα κτίρια, τα εδάφη κ.λ.π., και αποστέλλουν άμεσα ειδοποιήσεις και αναφορές.\nΌταν ένα σημείο ελέγχου σαρώνεται και το smartphone είναι συνδεδεμένο στο Internet, ένα συμβάν αποστέλλεται αμέσως στο κέντρο παρακολούθησης μέσω του cloud server. Το ίδιο συμβαίνει και σε κάθε περιστατικό που αποστέλλεται στον cloud server (π.χ. τεστ, SOS, κλπ) και το κέντρο παρακολούθησης ενημερώνεται σε πραγματικό χρόνο για κάθε περιστατικό που λαμβάνει χώρα.\nΤο SpotyPal είναι το πιο ολοκληρωμένο Bluetooth tracker της αγοράς για ανίχνευση αντικειμένων και διαθέτει το πιο εξελιγμένο σετ λειτουργιών. Aποτελείται από μια δωρεάν εφαρμογή (mobile/web application) καθώς και μια συσκευή χαμηλής ενέργειας Bluetooth. Η συσκευή είναι μικρή και πολύ ελαφριά, έχει μεγάλο εύρος, δυνατό ήχο και είναι ανθεκτική στο νερό. Χάρη στην τεχνολογία που χρησιμοποιεί, η μπαταρία της αντέχει έως και ένα χρόνο μέχρι να χρειαστεί αντικατάσταση.\nΜπορεί να δεθεί σε οποιοδήποτε αντικείμενο χάνετε συχνά: στα κλειδιά σας, την τσάντα ή τη βαλίτσα σας, στο πορτοφόλι, το ποδήλατο, τη φωτογραφική σας μηχανή ή ακόμα και στο λουράκι του κατοικιδίου σας. Σε αντίθεση με τα GPS trackers, για να λειτουργήσει το SpotyPal δεν χρειάζεται ούτε κάρτα SIM ούτε και μηνιαίο πλάνο κινητής τηλεφωνίας, παρα μόνο σύνδεση με την κινητή σας συσκευή μέσω της εφαρμογής (application).\nΤο LiveAll.eu αποτελεί την πιο ολοκληρωμένη πλατφόρμα αποστολής μαζικών μηνυμάτων που κυκλοφορεί στην αγορά. Με τον όρο Bulk sms εννοούμε τη μαζική αποστολή μηνυμάτων sms σε κινητά τηλέφωνα. Είναι ο πιο εύκολος και άμεσος τρόπος μαζικής επικοινωνίας με πελάτες, συνεργάτες και φίλους.\nΤώρα μέσω του LiveAll.eu είναι πλέον δυνατή και η μαζική αποστολή μηνυμάτων Viber σε πελάτες και συνεργάτες! To Viber αποτελεί ένα νέο πολύ ισχυρό μέσο επικοινωνίας που δίνει τη δυνατότητα να συμπεριλάβετε και εικόνα στο διαφημιστικό σας μήνυμα καθώς και κείμενο έως 1000 χαρακτήρες!\nΤο Plantron είναι ένα ηλεκτρονικό κατάστημα, τμήμα της εταιρίας Terracom, με βασική δραστηριότητα την εισαγωγή & το χονδρικό εμπόριο αυτοματισμών (IP & GSM) και συστημάτων ασφαλείας. Βασική αρχή μας είναι η υποστήριξη και προστασία του επαγγελματία στο κομμάτι των τιμών αλλά και της τεχνικής υποστήριξης, της προώθησης, της καινοτομίας και των ολοκληρωμένων λύσεων.\nTo κατάστημά κατέχει μια τεράστια εμπειρία στο χώρο των ηλεκτρονικών συστημάτων, που ξεκινάει από την ενημέρωση του πελάτη πριν την αγορά εώς και την τεχνική υποστήριξη για τη βέλτιστη χρήση και λειτουργία του προϊόντος που θα αποκτήσει. Έχοντας ένα ευρύ δίκτυο κορυφαίων συνεργατών και προμηθευτών ανά τον κόσμο, έχει τη δυνατότητα να προσφέρει ποιοτικά συστήματα σε πολύ ανταγωνιστικές τιμές και με άμεσους χρόνους παράδοσης. Προσφέρει πλήθος προϊόντων που παρουσιάζουν ιδιαίτερη ζήτηση στην ελληνική και όχι μόνο αγορά, όπως συστήματα ασφαλείας (IP κάμερες, συναγερμούς), δικτυακά προϊόντα (Switches, Routers, WiFi repeaters), ενισχυτές σήματος κινητής τηλεφωνίας, GPS συσκευές εντοπισμού, θυροτηλεοράσεις, μετεωρολογικούς σταθμούς κ.α.\nΗ σουίτα λογισμικού Kerveros είναι ένα ολοκληρωμένο σύστημα διαχείρισης Κέντρων Λήψης Σημάτων το οποίο καλύπτει το 70% της αγοράς σε Ελλάδα και Κύπρο. Αποτελείται από ένα σύγχρονο περιβάλλον εργασίας και εμπλουτίζεται διαρκώς με νέες δυνατότητες για να εξυπηρετήσει τους απαιτητικούς χρήστες του.\nΗ δυνατότητα του να συνεργάζεται με όλους τους δέκτες σημάτων και άλλων συμβάντων της αγοράς καθώς και η λειτουργία του μέσω TCP/IP δικτύου το καθιστά την απόλυτη λύση για Κέντρα Λήψης και Επεξεργασίας Σημάτων Συναγερμού. Μια μεγάλη καινοτομία του συστήματος Kerveros είναι η δυνατότητα σύνδεσης του με το δημοφιλές εμπορικό λογισμικό ERP και CRM της SoftOne δίνοντάς σας τον πλήρη έλεγχο των πελατών σας και της εγκατάστασης της εταιρίας σας στον χώρο σας.\nΤο ολοκληρωμένο σύστημα ProxiTour (Proximity Tour Guide), αποτελεί την πλέον καινοτόμα λύση στον τομέα της ξενάγησης για την ανάδειξη της πολιτιστικής κληρονομιάς και του τουρισμού! Χρησιμοποιώντας την εφαρμογή κινητού ProxiTour ο επισκέπτης μπορεί να ξεναγείται απρόσκοπτα στον χώρο εντοπίζοντας εύκολα το έκθεμα ή το μνημείο του ενδιαφέροντος του και λαμβάνοντας προσωποποιημένη πληροφορία ξενάγησης. Το σύστημα ProxiTour αποτελεί την επιτομή στην προσέγγιση της ξενάγησης, τοποθετώντας τον επισκέπτη στο επίκεντρο του ενδιαφέροντος, εισάγοντας και προάγοντας την έννοια της εξατομικευμένης αφήγησης!\nΟ εύχρηστος και ευέλικτος χαρακτήρας του συστήματος δεν περιορίζεται σε εσωτερικούς χώρους αλλά μπορεί με την ίδια άνεση και ευελιξία να υποστηρίξει ξεναγήσεις και σε εξωτερικούς χώρους. Ταυτόχρονα, ο επεκτάσιμος χαρακτήρας του συστήματος, αποτελεί το ιδανικό εργαλείο για χώρους πολιτιστικού και τουριστικού ενδιαφέροντος και ιδίως για χώρους υψηλής επισκεψιμότητας όπου υπάρχει μεγάλη συγκέντρωση και μετακίνηση πλήθους.\nΤο SoftOne αποτελεί μία από τις πλέον σύγχρονες λύσεις business λογισμικού, καθώς σχεδιάστηκε με υψηλές προδιαγραφές, αξιοποιώντας τα καλύτερα τεχνολογικά εργαλεία. Το λογισμικό χαρακτηρίζεται από πληρότητα σε όλες τις λειτουργικές ενότητες που περιλαμβάνει.\nΤο Zastel είναι μια καινοτόμα πλατφόρμα για το Διαδίκτυο των Πραγμάτων (Internet of Things), βασισμένη σε τεχνολογίες Cloud. Παρέχει τις κατάλληλες υποδομές και υπηρεσίες καθώς και Application Programming Interface (API) για διευκόλυνση ανάπτυξης IoT εφαρμογών. Η πλατφόρμα παρέχει υπηρεσία ειδοποιήσεων με τεχνολογία push καθώς και ενσωματωμένο μηχανισμό διαλειτουργικότητας προσφέροντας έτσι μια έξυπνη λύση για δημιουργία ενός επιτυχημένου συνεργατικού περιβάλλοντος. Αξιόπιστο και Ασφαλές, τo Zastel διευκολύνει τη σύνδεση στο Διαδίκτυο των Πραγμάτων, λαμβάνει δεδομένα από τις IoT συσκευές σε πραγματικό χρόνο, συγκεντρώνοντας τα στο Cloud (Big Data) και τα διαθέτει για περαιτέρω χρήση και ανάλυση.


Η πρώτη αντίδραση του Μποτρίνι, μετά το πόρισμα του ιατροδικαστή για τον 19χρονο | It's Possible\nαρχικηΕΠΙΧΕΙΡΗΜΑΤΙΚΟΤΗΤΑΗ πρώτη αντίδραση του Μποτρίνι, μετά το πόρισμα του ιατροδικαστή για τον 19χρονο\nΗ πρώτη αντίδραση του Μποτρίνι, μετά το πόρισμα του ιατροδικαστή για τον 19χρονο\nΗ ιατροδικαστική έκθεση που είδε το φως της δημοσιότητας, μετά την καταγγελία νεαρού μάγειρα που δούλευε στο εστιατόριο του Έκτορα Μποτρίνι στην Κέρκυρα, προκάλεσε την πρώτη αντίδραση του γνωστού σεφ.\nΌπως είπε ο δικηγόρος του Εκτορα Μποτρίνι στο κεντρικό δελτίο ειδήσεων της τηλεόρασης του Star, «δεν υπάρχει σαφής εικόνα ότι τα τραύματα προέρχονται από τον συγκεκριμένο άνθρωπο που καταγγέλλει ο σπουδαστής».\nΥπενθυμίζεται ότι σύμφωνα με τις αποκλειστικές πληροφορίες του κεντρικού δελτίου ειδήσεων του Star, η ιατροδικαστική έκθεση έδειξε ότι ο νεαρός έχει βλάβες στα άκρα που έχουν προκληθεί από θερμικό μέσο. Οι βλάβες μάλιστα είναι αρκετές τόσο σε έκταση όσο και σε αριθμό.\nΗ ιατροδικαστική έκθεση έχει παραδοθεί ήδη στις δικαστικές αρχές. Αυτό όμως που δεν μπορεί να διαπιστώσει ο ιατροδικαστής είναι πώς έγιναν αυτές οι θερμικές βλάβες στα άκρα. Αν δηλαδή, επειδή πρόκειται για κουζίνα, πετάχτηκε το λάδι από το τηγάνι ή κάποιος του το πέταξε, όπως κατήγγειλε ο 19χρονος.\nMr. Pengu: Αλλάζει τα δεδομένα στο delivery. Φέρνει και ηλεκτρικά αυτοκίνητα που θα τα ενοικιάζεις ανά ημέρα\nΌταν κανείς δεν πιστεύει σε εσένα, κάνε αυτές τις 4 κινήσεις. Και θα φτάσεις στην επιτυχία\nΠροσλήψεις κάνει ο κολοσσός TeamViewer στο Hub των Ιωαννίνων- Δες την λίστα με τις ειδικότητες και στείλε βιογραφικό


Γιώργος Αγγελόπουλος: The eye of the tiger - Onsports.gr\nOnsports Team\t06 Ιουλίου 2017, 11:13\nΓιώργος Αγγελόπουλος: The eye of the tiger\nΑναλύοντας το προφίλ του νικητή του Survivor.\nΌταν οι survivor έγραφαν το 1982 το «Eye of the Tiger», ο Ντάνος ήταν ακόμα μωρό παιδί. Σήμερα, 35 χρόνια αργότερα, οι στίχοι του τραγουδιού είναι κομμένοι και ραμμένοι στα μέτρα του Σκιαθίτη survivor που κατάφερε να κερδίσει τη συμπάθεια όλου του κόσμου.\nΤαυτίστηκε απόλυτα με το πρότυπο του Έλληνα που παλεύει για να επιβιώσει, κόντρα σε όλους και όλα. Έγινε ο άνθρωπος που κατάφερε να ενώσει τους Έλληνες υπέρ του. Το απλό, λαϊκό και τίμιο παιδί που όσες τρικλοποδιές και αν του έβαλαν, έβρισκε τον τρόπο να σηκωθεί και να φτάσει στον στόχο του…\nΞεκίνησε ως μαχητής, έγινε διασημότερος των διάσημων και τελικά κατάφερε να φύγει νικητής κλέβοντας τις καρδιές των τηλεθεατών.\nΟ Γιώργος Αγγελόπουλος δεν ήταν ένας απλός survivor. Ήταν ο ορισμός της λέξης, ήταν ο άνθρωπος που έδωσε ενδιαφέρον στο παιχνίδι. Ήταν ο πρωταγωνιστής και ταυτόχρονα το κοινό του παιχνιδιού.\nΚάποιες φορές σεμνός, κάποιες άλλες έξαλλος με συμπαίκτες και αντιπάλους. Όπως στη ζωή, έτσι και στο παιχνίδι είχε τις καλές και τις κακές στιγμές του. Μόνο που οι πρώτες ήταν πολλές περισσότερες…\nΔεν είναι εύκολο συναίσθημα η απόρριψη. Όποιος το έχει βιώσει στο πετσί του ο ξέρει καλά. Ο Αγγελόπουλος την ένιωσε από την πρώτη κιόλας μέρα, όταν οι συμπαίκτες του τον ψήφισαν να πάει στην αντίπαλη ομάδα.\nΣυνέχισε να το νιώθει όταν οι διάσημοι τον έβαλαν στο περιθώριο και τον έβγαζαν κάθε βδομάδα προτεινόμενο. Εκείνος δε λύγισε ποτέ. Αντίθετα, έγινε πιο δυνατός.\nΠαθιάστηκε περισσότερο, βγήκε μπροστά στα αγωνίσματα και έφερνε νίκες και φαγητό στην παραλία των διάσημων και τελικά κατάφερε να γίνει είδωλο για μια ολόκληρη χώρα.\nΦταίει η μαχητικότητά του; Φταίει η τρέλα που κουβαλούσε; Φταίει το γεγονός ότι όσοι είναι στο περιθώριο κερδίζουν τη συμπάθεια του κοινού; Άγνωστη η απάντηση.\nΑυτό που φάνηκε ξεκάθαρα από τις πρώτες κιόλας μέρες του παιχνιδιού επιβίωσης, ήταν το γεγονός ότι ο Ντάνος ήταν το… σκληρότερο καρύδι του Αγίου Δομίνικου. Το είδαν συμπαίκτες και αντίπαλοι, το ένιωσαν οι πιο έμπειροι Τούρκοι, το επιβεβαίωσε το κοινό με την ψήφο του.\nΟ τύπος που μπήκε τελευταίος στο παιχνίδι για τους μαχητές, έφυγε τελευταίος για τους διάσημους. Κατάφερε να διώξει όποιον είχε δίπλα του στις ψηφοφορίες και να επιβιώσει σε πολλές από αυτές.\nΣτην παραλία τα έκανε όλα. Πιτάκια, καλύβες, ψαροντούφεκο. Πάντα εμψύχωνε τους συμπαίκτες του στα αγωνίσματα και πάντα έβαζε… πλάτη όταν οι άλλοι κολλούσαν. Ήταν ο τύπος που όταν το σκορ πήγαινε στο 9-9 αναλάμβανε το δύσκολο έργο της τελευταίας νίκης. Και τις πιο πολλές φορές την πετύχαινε.\nΠορωνόταν, τσακωνόταν, δεν ήθελε να χάνει με τίποτα και τελικά κατάφερε να κλείσει την πόρτα στους άλλους και να στεφθεί νικητής του παιχνιδιού που καθήλωσε το ελληνικό κοινό.\nΓια να το καταφέρει αυτό, ο Ντάνος έδειξε ότι διαθέτει και το πείσμα, αλλά και τη θέληση για τη νίκη.\nΟ Γιώργος Αγγελόπουλος δεν χρειάζεται άλλα διθυραμβικά σχόλια. Θα νιώσει την απόλυτη αποθέωση τις επόμενες μέρες.\nΤο μόνο που μπορούμε να γράψουμε για επίλογο, είναι τους στίχους του τραγουδιού των survivor. Αυτούς που βρήκαν τον απόλυτο εκφραστή στο πρόσωπο του Ντάνου:\n«Rising up, back on the street\nAnd he's watching us all with the eye of the tiger».\nSurvivor: Νικητής ο Ντάνος\nSurvivor: Ξέφρενο πάρτι στο twitter για τη νίκη του Ντάνου\n1 λεπτό πριν Ολυμπιακοί Αγώνες: Μυθική Ελλάδαρα! Στα ημιτελικά με τρομερό πόλο και βλέπει μετάλλιο! (videos)\n11 λεπτά πριν Πρόκριση με κατάθεση ψυχής και χωρίς φόβο\n21 λεπτά πριν Μπρούκλιν Νετς: Στο δυναμικό τους ο Πάτι Μιλς! (video)\n23 λεπτά πριν Ολυμπιακοί Αγώνες: Στο… ρελαντί οι ΗΠΑ στα ημιτελικά του Ολυμπιακού τουρνουά βόλεϊ γυναικών


Galaxy A90: διέρρευσε νέο render - δείτε το σχέδιο - GizChina Greece\nOι προδιαγραφές του επερχόμενου Galaxy A90 αποκαλύφθηκαν όταν το κινητό πέρασε από το GeekBench. Παράλληλα έχουμε ένα νέο render θήκης του πολύ αναμενόμενου μοντέλου, δίνοντάς μας μια ματιά στο τελικό σχέδιο. Οι εικόνες επιβεβαιώνουν την ύπαρξη ρύθμισης τριπλής κάμερας στο πίσω μέρος. Οι φήμες θέλουν το κινητό να έχει μια ρύθμιση 48MP + 12MP + 5MP με τη δυνατότητα «Tilt OIS».\nΟι προηγούμενες φήμες ήθελαν το κινητό να μην έχει τον slider μηχανισμό του Galaxy A80. Το render επιβεβαιώνει ότι το πίσω μέρος του κινητού όντως δεν έχει τέτοιο σχεδιασμό. Κατά πάσα πιθανότητα έχει εγκοπή τύπου σταγόνας νερού – υπάρχουν φήμες για οθόνη τύπου Infinity-U. Δεν απορρίπτουμε όμως ότι δεν έχει μια pop-up κάμερα. Υπάρχει ένα σημείο στην κορυφή που θα μπορούσε να είναι το άνω μέρος του μηχανισμού. Υπάρχει μια διαρροή που έχει κυκλοφορήσει τον Μάρτιο με render του Galaxy A90 με τέτοιο μηχανισμό. Υπάρχει ένα εικονίδιο δακτυλικών αποτυπωμάτων στη μέση της οθόνης, επιβεβαιώνοντας την ύπαρξη in-display σαρωτή δακτυλικών αποτυπωμάτων.\nΗ έκδοση του Samsung Galaxy A90 5G που εμφανίστηκε στο GeekBench έχει αριθμό μοντέλου SM-A908N. Διαθέτει Snapdragon 855 SoC, 6GB μνήμης RAM και τρέχει με Android 9 Pie κάτω από το One UI.\nNext post Chuwi Hi10 Air: με οθόνη 10 ιντσών, Intel SoC, 4GB RAM στα 118€!\nPrevious post Apple iPad 7: αρχίζει μαζική παραγωγή


Royal Alloy GP125: Υποψήφιο για Best Commuter 2021 Εμφάνιση-ποιότητα - royal all\nΤο φινίρισμα και η προσοχή στην λεπτομέρεια βρίσκονται σε κορυφαία επίπεδα. Οι Αγγλικές νότες τονίζουν την ταυτότητα του μοντέλου, ενώ η βαφή είναι εξαιρετική.\nΔιαβάστηκε από 31.129 αναγνώστες\nΜια πραγματική χρονομηχανή, το Royal Alloy GP125 κλέβει της εντυπώσεις με την πρώτη, όπου και αν βρεθείτε. Οι χαρακτηριστικές σχεδιαστικές γραμμές του θυμίζουν, καθόλου τυχαία, τα Lambretta της δεκαετίας του 1960, τα οποία συνδέθηκαν άρρηκτα με την Αγγλική «mod» κουλτούρα, με την πνευματική ιδιοκτησία της σχεδίασης του scooter να ανήκει πλέον εξολοκλήρου στην Royal Alloy. Tι ήταν όμως οι Mods; Πρόκειται για ένα κίνημα που ξεκίνησε από τους Αγγλους νέους το 1958 και διήρκησε πάνω από μια δεκαετία. Πρωταγωνιστές του ήταν τα ιταλικά scooters της εποχής, που κατέκλυσαν την Αγγλία και δέχονταν πολλές μετατροπές από τους αναβάτες τους, αποκτώντας στην ουσία μια νέα ταυτότητα στην νέα τους «πατρίδα». 60 χρόνια μετά, η σχεδίαση του GP125 είναι τρομερά πιστή στα αυθεντικά scooters και η προσοχή στην λεπτομέρεια είναι υπεράνω κριτικής. Η ποδιά και το εμπρός μέρος ξεχειλίζουν κομψότητα, ενώ το πίσω μέρος συμπληρώνει αρμονικά τις ρετρό σχεδιαστικές γραμμές χάρη στην «καλυμμένη» του εμφάνιση. Όπως συνηθιζόταν και στα scooters της Mod κουλτούρας, η Royal Alloy στόλισε το μοντέλο με πολλές λεπτομέρειες φινιρίσματος, όπως τα λογότυπα στην ποδιά και τα πλαϊνά καπάκια, πολλά τμήματα από χρώμιο, custom style σέλα και ρετρό γκριπ.\nΕκεί που η Royal Alloy διαφοροποιείται σημαντικά από τον μέσο όρο, είναι στην φιλοσοφία κατασκευής των scooter της, τα οποία φτιάχνει σχεδόν εξολοκλήρου από μέταλλο. Εκτός από το εμπρός φτερό, την γραβάτα και το ντουλαπάκι, που είναι πλαστικά για λόγους προδιαγραφών ασφαλείας, το scooter είναι φτιαγμένο από φύλλα σιδήρου, ενώ το περίβλημα του τιμονιού είναι αλουμινένιο. Ως αποτέλεσμα, το GP125 χαρακτηρίζεται από εντυπωσιακή ποιότητα κατασκευής και θέτει νέα δεδομένα για την κατηγορία του και το επίπεδο τιμής του. Παράλληλα, η σέλα επενδύεται σε πραγματικό δέρμα, ενώ τα χειριστήρια και οι διακόπτες στο τιμόνι δεν δέχθηκαν εκπτώσεις, διατηρώντας υψηλό το επίπεδο. Η συναρμολόγηση των τμημάτων έχει δεχθεί την δέουσα προσοχή, ενώ η θαυμάσια βαφή προσφέρεται για… σεμινάρια. Τέλος, τριγμοί δεν θα σας απασχολήσουν στο GP125 καθώς απουσιάζουν πλήρως.


Ζενίτ - Παναθηναϊκός 79-89 | Pagenews.gr\nPagenews Team 24.10.2019 | 21:56 ΧΡΟΝΟΣ ΑΝΑΓΝΩΣΗΣ 3 '\nPagenews.gr / Αθλητισμός / Ζενίτ – Παναθηναϊκός 79-89\nΖενίτ - Παναθηναϊκός: Ο Παναθηναϊκός πήγε να ξανακάνει τα εύκολα δύσκολα, αλλά έμαθε από τα λάθη του, διατήρησε την ψυχραιμία του στο τέλος και έφυγε με το διπλό από την έδρα της Ζενίτ (89-79).\nΖενίτ – Παναθηναϊκός: Αυτή τη φορά ο Παναθηναϊκός είχε ενεργοποιημένα τα αμυντικά αντανακλαστικά στον… επίλογο της αναμέτρησης, φεύγοντας με το πρώτο του εφετικό ευρωπαϊκό «διπλό» από την Αγία Πετρούπολη. Οι «πράσινοι» επικράτησαν με 89-79 της Ζενίτ, για την 4η αγωνιστική της Euroleague, βελτιώνοντας σε 2-2 το ρεκόρ τους και υποχρεώνοντας τους Ρώσους στην τρίτη εφετινή τους απώλεια.\nΟι φιλοξενούμενοι μπήκαν… νωχελικά στο παιχνίδι και βρέθηκαν να χάνουν με 8-2, δίχως να έχουν ρυθμό στην επίθεση κι ενέργεια στην άμυνα. Ο Αργύρης Πεδουλάκης έκανε την πρώτη παρέμβαση, αλλάζοντας το σχήμα, παίζοντας με πιο ψηλούς παίκτες, αφήνοντας στον πάγκο τον αρνητικό (στο ξεκίνημα και μόνο) Φριντέτ. Γρήγορα ισορρόπησε (11-10) και κάπου εκεί είχαμε το… Τόμας εναντίον Τόμας! Ο Ντεσόν Τόμας κέρδισε κατά κράτος τον Ουίλ Τόμας, με τους δυο τους να μονοπωλούν το σκοράρισμα. Από το 14-10 το σκορ πήγε στο 18-20 με τον Τόμας του Παναθηναϊκού να πετυχαίνει και τους 10 πόντους της ομάδας του και τον συνεπώνυμό του τους 4 της Ζενίτ.\nΠρος το τέλος της περιόδου κι ενώ όλα πήγαιναν καλά (51-65) «έσβησαν οι μηχανές», οι παίκτες του Πλάθα έτρεξαν σερί 11-0 (62-65), δείχνοντας ότι δεν θα παραδώσουν τα όπλα. Ο Ουάλι ξεκλείδωσε την άμυνα, ο Πονίτκα ήταν πρόβλημα στο άλλο μισό του γηπέδου, ο Ράις πέτυχε ένα (και μοναδικό) καθοριστικό τρίποντο (64-73), η διαφορά ανεβοκατέβαινε και δύο επιθετικά του Παπαπέτρου έλυσαν τον γόρδιο δεσμό. Παρότι οι Ρώσοι μείωσαν σε 76-79, στα δύο τελευταία λεπτά οι «πράσινοι» φαίνεται πως έμαθαν από τα λάθη τους κι έτρεξαν σερί 10-3, για να τελειώσουν δίχως άγχος τον αγώνα.\nΒασίλης Χαραλαμπόπουλος: Βρίσκει τον εαυτό του στη Νίκαια


Βιβλιάριο υγείας ανασφάλιστων: Οι δικαιούχοι, τα κριτήρια, οι παροχές - Χρήσιμες Πληροφορίες - Σελίδες - Π.Ε.Α.Ν.Δ.\nΓίνετε μέλη Ακολουθήστε μας\nΜατιές στην Επιστήμη\nΟι Εμπειρίες σας\nΧορηγοί - Χορηγίες\nΆμεση πρόσληψη Νοσηλευτικού και Ιατρικού προσωπικού\nΑναζητούμε για άμεση πρόσληψη νοσηλευτικό και ιατρικό προσωπικό για τη θερινή κατασκήνωση παιδιών με Νεανικό Διαβήτη.\nμπορεί να γίνει οποιοσδήποτε ...\nΗμ/νία δημοσίευσης: Τρίτη, 22 Μαρτίου 2016\nΤι ισχύει για την έκδοση βιβλιαρίων για ανασφάλιστους και ευάλωτες κοινωνικές ομάδες.\n«Το καθορισθέν αυτό εισόδημα, αυξάνεται κατά 50% στις περιπτώσεις ατόμων με αναπηρία 67% και άνω. Ως εισόδημα νοείται το φορολογούμενο πραγματικό ή τεκμαρτό και το απαλλασσόμενο ή φορολογούμενο με ειδικό τρόπο», σημειώνεται στην ΚΥΑ. Το βιβλιάριο ανασφαλίστου χορηγείται για ένα έτος.\nΣύμφωνα με το νόμο για την έκδοση του συγκεκριμένου βιβλιαρίου απαιτούνται τα παρακάτω γενικά δικαιολογητικά:\n1. Αίτηση επί εντύπου που χορηγείται από την αρμόδια υπηρεσία της Ν.Α., στην οποία θα επισυνάπτεται φωτοτυπία ταυτότητας ή διαβατηρίου ή ταυτότητα ανιθαγενούς, δύο (2) φωτογραφίες του μέλους για το οποίο θα εκδοθεί βιβλιάριο και υπεύθυνη δήλωση του ν. 1599/1986 στην οποία θα βεβαιώνεται ότι όλα τα στοιχεία που προσκομίζονται είναι αληθή, ότι ο αιτών είναι ανασφάλιστος και δεν δικαιούται ασφάλιση άμεσα ή έμμεσα από άλλο μέλος της οικογένειας και ότι σε περίπτωση που αλλάξει η ασφαλιστική του κατάσταση θα δηλωθεί αμέσως και θα παραδοθεί το βιβλιάριο στην υπηρεσία έκδοσής του. Επιπλέον στην υπεύθυνη δήλωση θα δηλώνεται ότι δεν υπάρχουν εισοδήματα από συντάξεις ή άλλες πηγές του εξωτερικού.\n2. Πιστοποιητικό οικογενειακής κατάστασης και αποδεικτικό μόνιμης κατοικίας όπου δε απαιτείται απόδειξη (ΔΕΗ, ΟΤΕ, ΕΥΔΑΠ), όταν δεν υποβάλλεται φορολογική δήλωση ή υπάρχει νέα εγκατάσταση κ.λπ.\n3. Άδεια διαμονής για τους υπηκόους των Κρατών Μελών της Ευρωπαϊκής Ένωσης από το οικείο Αστυνομικό Τμήμα της κατοικίας τους.\nΓια την κατηγορία 1Α εκτός των γενικών δικαιολογητικών, απαιτείται ακόμη:\niii. Για τους ομογενείς, επικυρωμένο αντίγραφο του ειδικού δελτίου ταυτότητας ομογενούς. Για τους ομογενείς, αλλοδαπούς ή πρόσφυγες, γίνεται έλεγχος του διαβατηρίου για την είσοδο και έξοδο από τη χώρα και κρατούνται επικυρωμένα φωτοαντίγραφα στο σχετικό φάκελο.\nΕγγραφή στο Μητρώο Ανασφάλιστων και Οικονομικά Αδυνάτων\nΟι δικαιούχοι που εφοδιάζονται με βιβλιάριο ανασφαλίστου, εγγράφονται στο Μητρώο Ανασφαλίστων και Οικονομικά Αδυνάτων που τηρείται στην αρμόδια υπηρεσία Υγείας ή Πρόνοιας κάθε Νομαρχίας.\nΣύμφωνα με το νόμο ακολουθείται η κάτωθι διαδικασία:\nγ) Διαβίβαση των δικαιολογητικών σε ειδική Επιτροπή Κοινωνικής Αρωγής η οποία συγκροτείται με απόφαση του Νομάρχη κατά Νομ/κή Αυτοδ/ση ή Νομ/κό Διαμέρισμα ή Νομ/κό Τομέα και αποτελείται από έναν υπάλληλο της ΔΟΥ κατηγορίας ΠΕ, έναν υπάλληλο (κατά προτίμηση Κοινωνικό Λειτουργό) της αρμόδιας Δ/νσης Πρόνοιας και έναν υπάλληλο της Δ/νσης Υγείας (κατά προτίμηση ιατρικής ειδικότητας ή παραιατρικού επαγγέλματος) με τους αναπληρωτές τους.\nΜετά τη λήξη του χρόνου ισχύος του βιβλιαρίου, η ανανέωσή του γίνεται με την ίδια διαδικασία με την οποία εκδίδεται. Δεν προσκομίζονται εκ νέου δικαιολογητικά που σύμφωνα με την κρίση της αρμόδιας υπηρεσίας υπάρχουν στο φάκελο του αιτούντα. Άλλωστε η νομοθεσία προβλέπει να τηρείται και ηλεκτρονικός φάκελος με όλα τα δικαιολογητικά και στοιχεία των αιτούντων, στα οποία το Υπουργείο έχει επίσης δυνατότητα άμεσης πρόσβασης.\nΣτους δικαιούχους βιβλιαρίου δωρεάν ιατροφαρμακευτικής και νοσοκομειακής περίθαλψης παρέχεται:\n1. Δωρεάν πλήρης νοσηλεία σε κλίνες Γ’ θέσης.\nCopyright © 1983-2018 Π.Ε.Α.Ν.Δ.\nΜακρυνίτσας 12-14 • Αθήνα 11522\nΤηλ: 210 779 6660 • Fax: 210 7796461


Quinta: Βιογραφικό - Μυρτώ Χρυσανθοπούλου\nΗ Μυρτώ Χρυσανθοπούλου γεννήθηκε και μεγάλωσε στην Αθήνα, συγκεκριμένα στην Πετρούπολη. Με πατέρα Αθηναίο και μητέρα Ελληνίδα της Αιγύπτου (Αλεξάνδρεια) οι επιρροές σε άλλους πολιτισμούς και κουλτούρες ήταν μέρος της ζωής της πάντα. Η επαφή της με όλα αυτά την έκαναν να ασχοληθεί από μικρή με τα καλλιτεχνικά. Εκτός από τον χορό, άρχισε να ασχολείται σοβαρά με την μουσική από τα δώδεκά της χρόνια. Έτσι λοιπόν ολοκληρώνοντας τις σπουδές της στη μουσική το 2006 πήρε το πτυχίο της από το Τμήμα Τεχνολογίας ήχου και μουσικών οργάνων (Τ.Ε.Ι. Ιονίων νήσων), με ειδίκευση στην κατασκευή αυτοσχέδιων μουσικών οργάνων με ομάδες. Την ίδια χρονιά πήρε το πτυχίο ανώτερων θεωρητικών της μουσικής, Αρμονία, από το δημοτικό ωδείο Πετρούπολης. Από το ίδιο ωδείο το 2009 πήρε και το πτυχίο της στο φλάουτο. Δουλεύοντας ως μουσικός και πάντα έχοντας το μικρόβιο του θεάτρου το 2011 έδωσε εξετάσεις στον Κ. Γεωργουσόπουλο και ξεκίνησε τις σπουδές της με υποτροφία στην Ανωτέρα Δραματική Σχολή Ίασμος – Βασίλης Διαμαντόπουλος από όπου αποφοίτησε το 2014.\n- 2016-Συνεργασία με την Κουκλο-θεατρική ομάδα Κιβωτός Μύθων στην κουκλοθεατρική παράσταση «Ο Τρυφεράκανθος» από το παραμύθι της Ελένης Πριοβόλου, Διασκευή, Σκηνοθεσία: Μαρία Παπαγεωργίου.\n- 2014-2015 & καλοκαιρινή περιοδεία Συνεργασία με την κα Κάρμεν Ρουγγέρη στην παράσταση «Παραμύθι χωρίς όνομα» στο θέατρο Κιβωτός. Ρόλοι: Κοριτσάκι, Μοδίστρα, Ζήλιω, Γελωτοποιός, Αστυνομικός.\n- Μάιος 2014 Συνεργασία με τον κο Γιώργο Μιχαηλίδη στην παράσταση «Η Αυλή των Θαυμάτων» του Ι. Καμπανέλλη στο θέατρο Κνωσός. Ρόλος: Αννετώ.\n- 2013-2014 & καλοκαιρινή περιοδεία Συνεργασία με την κα Κάρμεν Ρουγγέρη στην παράσταση «Το Μαγικό κλειδί» στο θέατρο Κιβωτός. Ρόλοι: Χωρική, Μυρτώ, Διαλαλήτρα, Φτωχή γυναίκα, Ληστής (Μαρίτσα) και Φωνή Κλειδιού.\n- Ιούνιος 2012 Συνεργασία με την κα Κάρμεν Ρουγγέρη, στα πλαίσια της 11ης γιορτής παραμυθιού του περιοδικού Kids Fun, ως μουσικός, ηθοποιός και υπεύθυνη φροντιστηρίου.\n- Ιούλιος 2012 Συνεργασία ως Σκριπτ με τον Αλέξανδρο Τριανταφύλλου στην μικρού μήκους ταινία «Το μόνο που θέλω».\n- 2014 & 2015 Ηχογράφηση των θεατρικών παραστάσεων της Κ. Ρουγγέρη «Το Μαγικό κλειδί» & «Το Παραμύθι χωρίς Όνομα» που κυκλοφόρησαν με τα ομώνυμα βιβλία.\n- 2012-2014 Ηχογράφηση θεατρικών έργων και αφηγήσεις παραμυθιών για τις ανάγκες του περιοδικού για εκπαιδευτικούς «Παράθυρο στην εκπαίδευση».\n- Νοέμβριος 2013 Κυκλοφορία του βιβλίου «Το παιδί και το όνειρο», κείμενο: Κάρμεν Ρουγγέρη, μουσική: Στέφανος Βαρελάς, εικονογράφηση: Ναταλία Καπατσούλια. Εκδώσεις Διάπλαση.\n- Ιούνιος 2013 Συνεργασία με την κα Κάρμεν Ρουγγέρη, στα πλαίσια της 12ης γιορτής παραμυθιού του περιοδικού Kids Fun, ως μουσικός.\n- Μάιος 2013 Συνεργασία με τον συνθέτη Γιάννη Γλέζο στα πλαίσια της συναυλίας-αφιέρωμα στον ίδιο στο Μέγαρο Μουσικής Αθηνών.\n- Φεβρουάριος 2013 Κυκλοφορία του τρίτομου βιβλίου «Αίσωπος! Κάτι θέλει να μας πει…», κείμενο: Κάρμεν Ρουγγέρη, μουσική: Στέφανος Βαρελάς, εικονογράφηση: Χριστίνα Κουλουμπή. Εκδώσεις Διάπλαση.\n- Φεβρουάριος 2013 Συνεργασία με την κα Κάρμεν Ρουγγέρη ως μουσικός στο παραμύθι «Παραμύθι, μύθι, μύθι το κουκί και το ρεβύθι», κυκλοφορεί από την Heaven.\n- Σεπτέμβριος 2012 Συνεργασία με την κα Κάρμεν Ρουγγέρη για της ανάγκες του έργου «Αίσωπος! Κάτι θέλει να μας πει…» της θεατρικής σεζόν 2012-2013. Μουσική διδασκαλία σε συνεργασία με τον μουσικό Στέφανο Βαρελά, μουσική ερμηνεία στο CD της παράστασης και οργάνωση των παραστάσεων.\n- Ιανουάριος 2012 Συνεργασία με τον μουσικοσυνθέτη Γιώργο Βαρσαμάκη για τη συναυλία του στο Μουσείο Μπενάκη.\n- Ιούλιος 2011 Συνεργασία με τον μουσικοσυνθέτη Γιώργο Βαρσαμάκη για τη συναυλία του στην Τεχνόπολη στο Γκάζι στα πλαίσια της Παγκόσμιας Ημέρας της Μουσικής.\n- Ιούνιος 2011 Συμμετοχή στο CD «Λίγο πριν Λίγο μετά» του Γιώργου Βαρσαμάκη σε μουσική και ενορχήστρωση του ίδιου.\n- Ιούνιος 2011 Συνεργασία με τον μουσικοσυνθέτη Γιώργο Βαρσαμάκη για τη συναυλία του στο Διεθνές Φεστιβάλ Θεάτρου Πέτρας.\n- Μάιος 2010 Συμμετοχή στο «Μουσικοθεατρικό Αναλόγιο» παραγωγή του Δημοτικού Ωδείου Πετρούπολης καλλιτεχνική επιμέλεια ο καλλιτεχνικός διευθυντής και συνθέτης Γιώργος Χατζημιχελάκης, ερμήνευσαν οι ηθοποιοί Ηλέκτρα Γεννατά και Θανάσης Χαλκιάς.\n- Δεκέμβριος 2007 Συμμετοχή στο CD «Άκυρη εποχή» warner music του Λάκη Χαλκιόπουλου σε μουσική στίχους Λάκη Χαλκιόπουλου και ενορχήστρωση Γιώργου Βαρσαμάκη.\n- Σεπτέμβριος 2007 Συνεργασία με τον μουσικοσυνθέτη Γιώργο Βαρσαμάκη για τη συναυλία του στο Διεθνές Φεστιβάλ Θεάτρου Πέτρας.\nΜάρτιος 2007-Ιούνιος 2006 Ψυχιατρική κλινική Γαλήνιο Μέλαθρων υποστηρικτικές ομάδες προγράμματος τοξικομανών. Ομάδα κατασκευής αυτοσχέδιων μουσικών οργάνων - Ομάδα μουσικής έκφρασης.\nΙούλιος 2006-Ιούνιος 2006 Μουσικοί παιδότοποι Θεάτρου Πέτρας. Κατασκευή αυτοσχέδιων μουσικών οργάνων με τα παιδιά & μουσικό παιχνίδι.\n- 2004 Βοηθός του καθηγητή Νικόλα Τσαφταρίδη του τμήματος Νηπιαγωγών του Πανεπιστημίου Αθηνών (ΤΕΑΠΗ)\nΟΡΓΑΝΩΣΗ ΠΑΡΑΓΩΓΗΣ - ΕΠΙΚΟΙΝΩΝΙΑ ΠΑΡΑΣΤΑΣΕΩΝ:\n- 2016 Συνεργασία με τον Σκηνοθέτη – Ηθοποιό Ηλία Ευαγγελίδη στον τομέα Δημόσιες σχέσεις – Επικοινωνία, για την παράσταση «Αφέντης και Δούλος» στο Χοροχρόνος Art Space.\n- 2012-2015 Συνεργασία με την κα Κάρμεν Ρουγγέρη στο γραφείο παραγωγής του θιάσου για τις παραστάσεις «Αίσωπος! Κάτι θέλει να μας πει!», «Το μαγικό κλειδί» & «Παραμύθι χωρίς όνομα» οι οποίες πραγματοποιήθηκαν στο θέατρο Κιβωτός.\n- 2009-2011 Συνεργασία με το Δημοτικό Ωδείο Πετρούπολης (Καλλιτεχνική διεύθυνση Γιώργος Χατζημιχελάκης). Οργάνωση καλλιτεχνικού προγράμματος συναυλιών και γενική οργάνωση λειτουργίας του Ωδείου.\n-Βασικές γνώσεις Βυζαντινής μουσικής\n-Βασικές γνώσεις κρουστών μουσικών οργάνων\n-Προφορές (π.χ. Ελληνικά με Ρώσικη προφορά, Αγγλικά με Ινδική κ.α.)


Σε τροχιά διάλυσης οι «Ελληνικά Ταχυδρομεία (ΕΛΤΑ) Α.Ε.»... - Μιλτιάδης Βαρβιτσιώτης\nΣε τροχιά διάλυσης οι «Ελληνικά Ταχυδρομεία (ΕΛΤΑ) Α.Ε.» και «Ταχυμεταφορές Ελληνικών Ταχυδρομείων (ΕΛΤΑ) Α.Ε.»\nΗμερομηνία 11 Μαΐου 2018, 14:16 Ανανεώθηκε 24 Ιουνίου 2022, 11:01\nΠρος: κ. Υπουργό Ψηφιακής Πολιτικής, Τηλεπικοινωνιών και Ενημέρωσης\nΘέμα: Σε τροχιά διάλυσης οι «Ελληνικά Ταχυδρομεία (ΕΛΤΑ) Α.Ε.» και «Ταχυμεταφορές Ελληνικών Ταχυδρομείων (ΕΛΤΑ) Α.Ε.»\nΤα Ελληνικά Ταχυδρομεία (ΕΛΤΑ) αποτελούν τον μοναδικό πάροχο καθολικών ταχυδρομικών υπηρεσιών στην ελληνική επικράτεια. Συνεπώς, πρέπει να αποτελεί σταθερή υποχρέωση της Πολιτείας απέναντι στους Έλληνες πολίτες και προτεραιότητα της κοινωνικής πολιτικής της εκάστοτε κυβέρνησης, η διασφάλιση της βιωσιμότητας και η περαιτέρω ανάπτυξη του οργανισμού.\nΩστόσο, η «ΕΛΤΑ Α.Ε.» βρίσκεται, σήμερα, αντιμέτωπη με μια σειρά προβλημάτων, που διασαλεύουν την εύρυθμη λειτουργία της και βάζουν σε κίνδυνο το μέλλον της. Το σημαντικότερο απ’ αυτά είναι η διαρκής έλλειψη ρευστότητας, με την οποία ο οργανισμός καλείται να «ζήσει» τα τελευταία τρία χρόνια. Αυτό οφείλεται κατεξοχήν στην ασυνέπεια της Κυβέρνησης να καταβάλει έγκαιρα τα χρηματικά ποσά, με τα οποία επιχορηγεί διαχρονικά την δημόσια επιχείρηση. Ειδικότερα, η εν λόγω κρατική επιδότηση μειώθηκε σε 15 εκ. ευρώ το χρόνο (από 50 εκ.) με την τροπολογία υπ. αριθμόν 985/1/21.03.17 και παρ’ όλα αυτά, τα χρήματα (45 εκ.) δεν έχουν, για την περίοδο 2013-15, αν και πρόκειται για κυβερνητική ρύθμιση, εκταμιευθεί.\nΕπιπρόσθετα, η ρευστότητα του οργανισμού επιδεινώθηκε και από τις διαδοχικές απώλειες σημαντικών πελατών λ.χ. της ΕΥΔΑΠ Α.Ε., συνεργασία στην οποία οφειλόταν σημαντικό μέρος των κερδών του. Ταυτοχρόνως, η μη απόδοση εισπραχθέντων τελών ύψους περίπου 60 εκ. ευρώ από τα ΕΛΤΑ προς την ΔΕΗ Α.Ε. όχι μόνο ευθύνεται για την ταλαιπωρία του δικτύου πελατών της τελευταίας, αλλά και καθιστά την «ΕΛΤΑ Α.Ε.» πλήρως αφερέγγυα στην αγορά.\nΕπιπλέον, σύμφωνα με τις επίσημες μετρήσεις του αρμόδιου ευρωπαϊκού οργανισμού για τις ταχυδρομικές υπηρεσίες, η ποιότητα παροχής υπηρεσιών των ΕΛΤΑ κάθε χρόνο κατακρημνίζεται ολοένα και περισσότερο και την ίδια, ακριβώς, πτωτική πορεία ακολουθούν και οι προοριζόμενες για τη χώρα μας, ευρωπαϊκές επιδοτήσεις. Σύμπτωμα αυτών είναι, προφανέστατα, η άρση της εμπιστοσύνης μεγάλων πελατών προς τα ΕΛΤΑ. Συμπληρωματικά, πρέπει να συνυπολογισθεί στη γενικότερη άσχημη εικόνα και η συνεχής συρρίκνωση του Δικτύου Λιανικής και Εξυπηρέτησης Πελατών των ΕΛΤΑ, η οποία έρχεται σε ευθεία αντίστιξη με την αύξηση των ετήσιων διοικητικών εξόδων λειτουργίας τους.\nΠαράλληλα, η θυγατρική εταιρεία «Ταχυμεταφορές ΕΛΤΑ Α.Ε.» καρκινοβατεί, με αδιαφανείς και κοστοβόρες συμπεριφορές, που πόρρω απέχουν από τα πρότυπα χρηστής διοίκησης, να λαμβάνουν χώρα. Συγκεκριμένα, παρατηρούνται αθρόες προσλήψεις ειδικών συνεργατών της εταιρείας και ενοικιαζόμενου υπαλληλικού προσωπικού, αλλά και η μεγέθυνση των λειτουργικών εξόδων της επιχείρησης (π.χ. ακριβές μετεγκαταστάσεις κτιρίων κ.α.). Την στιγμή, μάλιστα, που το ταμειακό έλλειμμα της εν λόγω εταιρείας είχε σκαρφαλώσει στα 62,8 εκ. ευρώ για το 2016 και το μερίδιο αγοράς που καταλαμβάνει είναι περίπου 7%, διογκώνονται με ενέργειες της διοίκησης οι συνολικές της δαπάνες.\nΑξίζει, δε, να σημειωθεί ότι πολλαπλασιάζονται οι καταγγελίες των εργαζομένων για στελέχωση των διοικήσεων της μητρικής (ΕΛΤΑ Α.Ε.) και της θυγατρικής εταιρείας (Ταχυμεταφορές ΕΛΤΑ Α.Ε.) με καθαρά κομματικά κριτήρια και χωρίς αξιολόγηση, όπως προβλέπεται στον εν ισχύ υπηρεσιακό κανονισμό. Τέλος, πραγματοποιούνται, σε καθημερινή βάση, μεταθέσεις υπαλλήλων, οι οποίες και έχουν ως αποτέλεσμα την επιχειρησιακή αποδυνάμωση των μονάδων διανομής και των καταστημάτων εξυπηρέτησης πελατών των ΕΛΤΑ.\nΠοιες ενέργειες θα ληφθούν, προκειμένου να αντιμετωπισθεί το μεγάλο πρόβλημα ρευστότητας της «ΕΛΤΑ Α.Ε.»;\nΠότε θα εκταμιευθούν τα 45 εκ. ευρώ για την περίοδο 2013-15 (15 εκ. ανά έτος) που έχουν δεσμευθεί από τον κρατικό Προϋπολογισμό και προορίζονται για τα ΕΛΤΑ;\nΠότε θα προχωρήσει η «ΕΛΤΑ Α.Ε.» στην απόδοση προς την ΔΕΗ Α.Ε. των εισπραχθέντων -από πελάτες της τελευταίας- ποσών;\nΠοια μέτρα θα ληφθούν για να αντισταθμιστεί η πρόσφατη απώλεια ευρωπαϊκών πόρων, λόγω της χαμηλής ποιότητας των ταχυδρομικών υπηρεσιών των τελευταίων ετών;\nΠοιες οι ενέργειες για την συντήρηση και εν γένει βιωσιμότητα του Δικτύου Λιανικής και Εξυπηρέτησης Πελατών των ΕΛΤΑ;\nΠόσοι ήταν συνολικά οι απασχολούμενοι στις Ταχυμεταφορές ΕΛΤΑ ανά κατηγορία (αποσπασμένοι υπάλληλοι ΕΛΤΑ, ειδικοί συνεργάτες, ενοικιαζόμενο υπαλληλικό προσωπικό) έως 1/1/2017 και πόσοι είναι έως σήμερα;\nΠοιο το ύψος των ετήσιων διοικητικών και λειτουργικών δαπανών των ΕΛΤΑ και των Ταχυμεταφορών ΕΛΤΑ;\nΚατεβάστε την ερώτηση εδώ.


“Άρωμα Γυναίκας” από το Σωματείο Τέχνης ΤΕΧΝΗΕΣΣΑ στο φουαγιέ του Δήμου Θεσσαλονίκης | RealOraiokastro\n“Άρωμα Γυναίκας” από το Σωματείο Τέχνης ΤΕΧΝΗΕΣΣΑ στο φουαγιέ του Δήμου Θεσσαλονίκης\nTo Σωματείο Τέχνης Τεχνήεσσα συνδιοργάνωσε με τον Δήμο Θεσσαλονίκης\nκαι το Tμήμα Aνακύκλωσης την έκθεση στο Φουαγιέ του\nΔημαρχείου Θεσσαλονίκης η οποία θα διαρκέσει από την Παρασκευή 1\nΣεπτεμβρίου μέχρι την Τρίτη 12 Σεπτεμβρίου 2017. Όλα τα έργα\nκατασκευασμένα με πολύ μεράκι από τα μέλη του σωματείου, είναι από\nανακυκλώσιμα υλικά.Την έκθεση τίμησαν με την παρουσία τους ο Αντιδήμαρχος Πολιτισμού του Δήμου Νεαπόλεως Συκεών Μιχάλης Βουλγαρίδης και η Δημοτική Σύμβουλος Τάνια Κιουμουρτζίδου.\nΕπίσης σας πληροφορούμε ότι στο πλαίσιο της 82ης Δ.Ε.Θ. θα\nπραγματοποιηθούν εργαστήρια με ανακυκλώσιμα υλικά, για μικρούς και\nμεγάλους, στο περίπτερο του Δήμου Θεσσαλονίκης έναντι του πύργου ΟΤΕ\nτην Κυριακή 10 Σεπτεμβρίου και το Σάββατο 16 Σεπτεμβρίου 2017 και ώρα\n10:00-14:00. Σας περιμένουμε!!\nΤο σωματείο τέχνης “Τεχνήεσσα” ιδρύθηκε το 2015 στην Ελλάδα, στην πόλη της Θεσσαλονίκης. Είναι ένας οργανισμός μη κερδοσκοπικού χαρακτήρα και αυτή τη στιγμή αριθμεί 21 μέλη. Αν και πρόκειται για νεοσύστατο σωματείο διαθέτει πλούτο εμπειριών και δραστηριοτήτων, καθώς μέλη του είχαν αναλάβει στο παρελθόν ενεργό δράση σε άλλους καλλιτεχνικούς συλλόγους και συμμετείχαν δύο φορές σε Ευρωπαϊκά προγράμματα Grundtvig.\nΗ “Τεχνήεσσα” δημιουργήθηκε με σκοπό να διαδραματίσει ενεργό ρόλο στην πολιτιστική ανάπτυξη της Θεσσαλονίκης, καθώς και της ευρύτερης περιοχής. Τα αντικείμενα, με τα οποία ασχολείται, περιλαμβάνονται αλλά δεν περιορίζονται στα εξής:\nΗ ανακύκλωση ως τρόπος ζωής και καλλιτεχνικής έκφρασης.\nH ευαισθητοποίηση σε θέματα περιβαλλοντικής ανησυχία και η απόκτηση οικολογικής συνείδησης.\nΗ προβολή και προστασία της Ελληνικής πολιτιστικής ταυτότητας.\nΗ ενεργητική και συνειδητή συμμετοχή των πολιτών στην πολιτιστική ζωή της πόλης.\nΗ υποστήριξη της διαφορετικότητας και των ευπαθών κοινωνικών ομάδων.\nΗ συμμετοχή σε εθελοντικές και φιλανθρωπικές δράσεις.\nΗ προώθηση της συνεργασίας μεταξύ των λαών.\nΗ επιμόρφωση των μελών του και γενικά η υλοποίηση προτάσεων που διευρύνουν και εξελίσσουν τις καλλιτεχνικές εκφραστικές δυνατότητες αποτελούν σκοπούς του σωματείου.\nΟι δράσεις του σωματείου, σύμφωνες πάντα με τις αρχές και τους στόχους του, είναι ποικίλες. Συγκεκριμένα:\n υλικά άχρηστα πια και παρμένα κυριολεκτικά από τον κάδο των σκουπιδιών, χαρτί, γυαλί, πλαστικό, αλουμίνιο, θαλασσόξυλα, καπάκια από πλαστικά μπουκάλια, κουμπιά, σακούλες και τσουβάλια, φαντασία, μεράκι, και περίσσια έμπνευση μεταμορφώνονται και δημιουργούν πρωτότυπα έργα τέχνης.\n ομαδικές εκθέσεις.\n συνεργασία με οργανισμούς και τοπικούς φορείς για την συμμετοχή σε καλλιτεχνικές εκδηλώσεις και δράσεις.\n παράδοση μαθημάτων που καλύπτουν διάφορες θεματικές όπως ραπτική, πηλός, μακραμέ.\n κατασκευή και προσφορά κατασκευών σε φιλανθρωπικούς συλλόγους και σωματεία με σκοπό την οικονομική ενίσχυση αυτών από την πώληση των προιόντων.\n εθελοντικές συμμετοχές σε διάφορες δράσεις της πόλεις μας.\n προσφορά βοήθειας στον καταυλισμό προσφύγων στο Ωραιόκαστρο Θεσσαλονίκης.\nΗ “Τεχνήεσσα” καθρεφτίζει την αγάπη των μελών της για τη δημιουργική έκφραση, καθώς κάθε μορφή τέχνης είναι ικανή να ενεργοποιεί και να εμπλουτίζει το συναισθηματικό μας κόσμο, να ενισχύει την ευαισθησία μας, να στηρίζει και να προάγει την κοινωνική αλληλεγγύη και συνοχή, τη συνεργασία και γενικότερα τον πολιτισμό.\n3 Σεπτεμβρίου 2017 in ΔΗΜΟΦΙΛΗ, ΕΛΛΑΔΑ.\n← Μίκης Θεοδωράκης: Μεγαλειώδης συναυλία στο Ηρώδειο για τα παιδιά της «ΕΛΠΙΔΑΣ»\nΚρίμα κι άδικο για την Εθνική – Ήττα από το Βέλγιο- Η βαθμολογία του ομίλου της Εθνικής και το πρόγραμμα →\n20χρονη βρέθηκε νεκρή στο Παλαιόκαστρο


Ηλεία: Η «μάχη» και η αγωνία 33χρονου δικηγόρου με τον κορονοϊό – Alpha Πάτρας\nΒρίσκεστε σε:Αρχική»Πάτρα - Δ. Ελλάδα»Ηλεία: Η «μάχη» και η αγωνία 33χρονου δικηγόρου με τον κορονοϊό\nΗ πιο δύσκολη μάχη που έπρεπε να δώσει ήταν με την αβεβαιότητα. Στα τέλη Σεπτεμβρίου, ξαπλωμένος στο κρεβάτι μιας κλινικής COVID-19, ο 33χρονος Χρήστος Χριστοδουλόπουλος δικηγόρος από την Ηλεία, δεν ήξερε πώς θα κυλούσαν οι επόμενες ημέρες. Η ασθένεια είχε κινηθεί ύπουλα, χωρίς έντονα, εξόφθαλμα σημάδια.\nΠροηγούμενο άρθροΑθηνόραμα: Στον πατρινό Σταύρο Γασπαράτο το πρώτο βραβείο σχεδιασμού ήχου\nΕπόμενο άρθρο ΗΠΑ: Ο Μπάιντεν υπέστη ρωγμώδη κατάγματα στο πόδι


Όλες οι μασκότ των Μουντιάλ! (pics+vid) - Balla.com.cy\nΔημοσιεύτηκε στις 13/06/2018 - 0:47 από Balla.com.cy\nΜουντιάλ χωρίς μασκότ δεν υφίσταται! Από το 1966 που καθιερώθηκε η πρώτη στο Παγκόσμιο Κύπελλο της Αγγλίας, η κάθε μασκότ έχει πλέον περίοπτη θέση στην διοργάνωση.\nΤο Παγκόσμιο Κύπελλο απέκτησε άλλη αξία όταν το 1966 η Αγγλία λάνσαρε την πρώτη μασκότ στη μεγαλύτερη ποδοσφαιρική διοργάνωση, τον θρυλικό Willie.\nΈκτοτε, κάθε χώρα που διοργανώνει το Παγκόσμιο Κύπελλο παρουσιάζει και μία μορφή, που προέρχεται από την κουλτούρα της. Ζωάκια, ανθρωπάκια, φρούτα, λαχανικά, αλλά και ακάθοριστες μορφές έχουν αφήσει το στίγμα τους στα Μουντιάλ.\nΑλήθεια ποιος δεν περίμενε με ανυπομονησία να ανοίξει τα θρυλικά φακελάκια Panini και να πετύχει τη μασκότ του εκάστοτε Παγκοσμίου Κυπέλλου;\nΤο SDNA σας παρουσιάζει όλες τις μασκότ από τον Willie που έκανε την αρχή το 1966 ως τον Zabivaka που θα δούμε στα γήπεδα της Ρωσίας.\n1.Willie (ΑΓΓΛΙΑ 1966): Η πρώτη μασκότ του Παγκοσμίου είναι γεγονός. Ο Willie μάλιστα, έφερε γούρι στη χώρα του, η οποία κατέκτησε το τρόπαιο.\n2.Juanito (ΜΕΞΙΚΟ 1970): Στο καλύτερο Μουντιάλ που έχει γίνει ποτέ έκανε την εμφάνισή του ο Juanito φορώντας τη φανέλα του Μεξικό και το κλασικό σομπρέρο.\n3.Tip & Tap (Δ. ΓΕΡΜΑΝΙΑ 1974): Για πρώτη φορά εμφανίζονται δύο και όχι μία φιγούρα. Ο Tip και ο Tap με τα κοντά μπλουζάκια είναι αχώριστοι.\n4.Gauchito (ΑΡΓΕΝΤΙΝΗ 1978): Η πιο αντιπροσωπευτική μασκότ για την Αργεντινή. Ο χαμογελαστός νεαρός Gauchito, ντυμένος στα χρώματα της πατρίδας του.\n5.Naranjito (ΙΣΠΑΝΙΑ 1982): Για πρώτη φορά εμφανίζεται σε Μουντιάλ μια μασκότ που απεικονίζει ένα φρούτο. Ο Naranjito γίνεται το πιο διάσημο πορτοκάλι.\n6.Pique (ΜΕΞΙΚΟ 1986): Ο Pique θα μπορούσε να είναι ο δίδυμος αδελφός του Juanito, όμως οι Μεξικανοί προτίμησαν να επιλέξουν αυτή τη φορά πράσινη πιπεριά με μουστάκι και σομπρέρο.\n7.Ciao (ΙΤΑΛΙΑ 1990): Ο Ciao είναι μια φιγούρα που προκάλεσε αίσθηση όταν παρουσιάστηκε αφού πρόκειται για ένα μινιμαλιστικό κλασικό ιταλικό σχέδιο.\n8.Striker (ΗΠΑ 1994): Επιστροφή στα ζωάκια για πρώτη φορά μετά το 1966. Ο Striker γίνεται ο σκύλος που θα ήθελε κάθε οικογένεια στο σπίτι της.\n9.Footix (ΓΑΛΛΙΑ 1998): Μουντιάλ στη Γαλλία χωρίς κόκκορα δεν είχε επιτυχία. Ο Footix γίνεται πασίγνωστος και απολαμβάνει και αυτός τις δάφνες από την επιτυχία της χώρας του.\n10.Ato, Nik and Kaz (ΙΑΠΩΝΙΑ/Ν. ΚΟΡΕΑ 2002): Μάλλον η χειρότερη μασκότ στη ιστορία του Μουντιάλ. Οι άπειροι Ιάπωνες και Νοτιοκορεάτες επιλέγουν τρεις φιγούρες που μοιάζουν περισσότερο με εξωγήινα όντα.\n11.Goleo (ΓΕΡΜΑΝΙΑ 2006): Στη δεύτερη διοργάνωση που αναλαμβάνουν οι Γερμανοί εμφανίζουν ένα λιονταράκι τον Goleo, ο οποίος δεν έφερε γούρι στα «πάντσερ».\n12.Zakumi (Ν. ΑΦΡΙΚΗ 2010): Η λεοπάρδαλη της Νότιας Αφρικής πήρε το όνομά της από το «ZA» που είναι τα αρχικά της χώρας και το «KUMI» που σημαίνει «10» σε διάφορες αφρικανικές γλώσσες.\n13. Fuleco (ΒΡΑΖΙΛΙΑ 2014): Στη Βραζιλία μας συστήθηκε ο Φουλέκο. Πρόκειται για ένα αρμαντίλο στα χρώματα της χώρας, το οποίο βρίσκεται στα είδη υπό εξαφάνιση. Προέρχεται από τις λέξεις Futebol και Ecologia, ποδόσφαιρο και οικολογία.\n14.Zabivaka (ΡΩΣΙΑ 2018): Ένας λύκος με σπορ εμφάνιση και γυαλιά ηλίου θα είναι η μασκότ του Παγκοσμίου Κυπέλλου της Ρωσίας το 2018. Το όνομα του Ζαμπιβάκα που στα ρωσικά σημαίνει «αυτός που σκοράρει».\nΌλες οι μασκότ\n« Άτιμη ζωή: 11 παικταράδες που δυστυχώς δεν θα παίξουν ποτέ σε Μουντιάλ!\nΓια το πρωί της Τετάρτης οι ανακοινώσεις »


Δημοσίευση στο Indymedia\nby Θανάσης Τσακίρης 01:51pm, Sunday July 18 2004\nΓια όσους/ες δεν το διάβασαν, παραθέτω το άρθρο του Μ. Σαμπατακάκη για την ιστορία του Ρήγα Φεραίου ως απάντηση στον εισαγγελέα της δίκης του ΕΛΑ. Ανεξάρτητα από τη διάσπαση του '78 και τις όποιες κριτικές και πολεμικές που αναπτύχθηκαν, η ιστορία του αντιδικτατορικού ΡΦ παραμένει μια υπόθεση όλων όσων αγωνίστηκαν, βασανίστηκαν και φυλακίστηκαν για να μπορούμε σήμερα να μιλάμε και να δρούμε ελεύθερα.\n"Το μειδίαμα του Ρήγα Φεραίου"\n(Παρέα με τον Αρχιεπίσκοπο διάβαζε τα μαθήματα του στην δικτατορία ο εισαγγελέας;)\nέχει κάποια δράση»:\nΠού έχασε τα δάχτυλά του ο Σάκης Καράγιωργας, αναρωτήθηκε ο εισαγγελέας.\nΣτα πρώτα χρόνια μετά την πτώση της δικτατορίας έγινε μια δίκη για το βιβλίο του Κάτρη «Η γέννηση του νεοφασισμού», μετά από μήνυση της Αστυνομίας. Εκεί ο εισαγγελέας ρώτησε τον Σάκη Καράγιωργα, που ήταν μάρτυρας στη δίκη, πού έχασε τα δάκτυλα του, σε αυτοκινητιστικό δυστύχημα;\nΝα μια (ακόμη) σαφής ένδειξη για την συντηρητικοποίηση σε επίπεδο ιδεών. Για την μείωση των δημοκρατικών αντανακλαστικών.\nΜια δημοκρατική κοινωνία θα έπρεπε να υποχρεώσει τον κ. Πατσή να ζητήσει δημόσια συγγνώμη. Δεν δικαιούται να αποφαίνεται στο δικαστήριο, στο καφενείο ίσως, ασκώντας την δημόσια ιδιότητα του για το αντιδικτατορικό κίνημα και τον Ρήγα Φεραίο που έχει μιλήσει η ιστορία.\nΟ ιστορικός αναλφαβητισμός και ο ιστορικός αναθεωρητισμός\nΑν ο κ. Πατσής απλώς είναι φορέας συντηρητικών αντιλήψεων μέσα σε μια συντηρητική κοινωνία και δεν μπορεί να καταλάβει τη δυναμική της αντίστασης στη δικτατορία (ο καθηγητής Γ. Μαργαρίτης χαρακτήρισε το φαινόμενο «ιστορικό αναλφαβητισμό»), υπάρχει πίσω από την περίπτωση του κ. Πατσή ένα σοβαρότερο φαινόμενο. Αυτό του αναθεωρητισμού στην Ιστορία, σε κύκλους της ακαδημαϊκής κοινότητας.\nΞεκίνησε με την αμφισβήτηση του Ολοκαυτώματος και έφτασε στη Γαλλική Επανάσταση. Θεώρησε ως το μεγάλο έγκλημα του 20ου αιώνα το κοινωνικό κίνημα και άρα όσοι το πολέμησαν, του Ναζισμού συμπεριλαμβανομένου, προάσπισαν την «ελεύθερη Ευρώπη». Δεν είναι βέβαια τυχαίο ότι αυτές οι απόψεις αναπτύσσονται μέσα σ΄ένα νέο πια διεθνή συσχετισμό δυνάμεων στον πλανήτη.\nΤέτοιες αναθεωρητικές στην ελληνική ιστορία απόψεις διαβάσαμε τους τελευταίους μήνες από τον καθηγητή Πολιτικής Επιστήμης στο Yale κ. Στ. Καλύβα κ.ά: Η κόκκινη βία στην κατοχή οδήγησε στη συνεργασία με τους Γερμανούς (στο γνωστό μας δωσιλογισμό δηλαδή). Ουσιαστικά δεν υπήρξε αντίσταση κατά των Γερμανών, αλλά εμφύλιος που ξεκίνησε το 1943.\nΤου απάντησαν συντριπτικά οι καθηγητές Γιώργος Μαργαρίτης και Βασίλης Κρεμμυδάς.\nΤο φαινόμενο του αναθεωρητισμού στην Ιστορία μέσα στην ακαδημαϊκή κοινότητα, ξεκινά από την Γαλλική Επανάσταση και φτάνει στο 2ο Παγκόσμιο Πόλεμο και όσο αφορά τη χώρα μας, στον εμφύλιο. Δεν έχει φτάσει ακόμη στη δικτατορία και το αντιδικτατορικό κίνημα. Τον εισαγγελέα κ. Πατσή ο καθηγητής Γ. Μαργαρίτης τον ενέταξε στον «ιστορικό αναλφαβητισμό». (Στον ιστορικό αναλφαβητισμό αλλά και σε πολιτικές σκοπιμότητες θα εντάσσαμε και τις επιδόσεις στην τηλεόραση όλη την περίοδο της τρομοϋστερίας).\nΘα κρατήσω, όμως, ένα σχόλιο του καθηγητή Γ.Μαργαρίτη σε συνέντευξη του στην «Εποχή» που θα μας χρειαστεί παρακάτω.\nΕποχή: Ας επανέλθουμε στην αντίσταση κατά της Χούντας. Μήπως η πτώση της δεν αποδόθηκε σχεδόν αποκλειστικά στον κ. Καραμανλή για να παρακαμφθεί η σημασία του λαϊκού παράγοντα;\nΓ. Μαργαρίτης : Ο κ. Καραμανλής κλήθηκε να διαχειρισθεί την υπόθεση όταν η Χούντα φάνηκε τελείως ξεκρέμαστη μπροστά σε μια καθολική αντίδραση του κόσμου. Η τελευταία όμως αναπτύχθηκε χάρη στην αντίσταση κατά της χούντας όχι γενικά και αφηρημένα. Ο Καραμανλής, και η αποκατάσταση των βασικών ελευθεριών ακολούθησαν ένα δρόμο που χάραξαν -με πόνο και προσωπικές θυσίες- οι αγωνιστές της αντίστασης. Αυτά τα πολύ απλά θα μπορούσαν να τα σκεφτούν μερικοί δικαστικοί λειτουργοί. Για να μην εκτίθενται οι ίδιοι και να μην εκθέτουν το αξίωμα τους.\nΚάποιοι ρίσκαραν τη ζωή τους: Η ίδρυση του Ρήγα Φεραίου και τα 1000 χρόνια φυλακής\nΟ Δημήτρης Ντοκόπουλος, ο μάρτυρας στη δίκη του ΕΛΑ, στον οποίο ο εισαγγελέας κ. Πατσής είπε τα σχόλια για τον Ρήγα, του απάντησε: Άλλοι ρίσκαραν τη ζωή τους και άλλοι διάβαζαν.\nΈτσι φτάνουμε στο Ρήγα Φεραίο.\nΗ ταφή ζωντανού σε λάκο – Η πρώτη δίκη του Ρήγα\nΕπειδή όπως φαίνεται ο κ.Πατσής «διάβαζε», δεν έμαθε για την απολογία του Νίκου Κιάου στο στρατοδικείο (‘68):\n«Είμαι μέλος του Ρήγα Φεραίου …Εβασανίσθην εις την Γενική Ασφάλεια Αθηνών και εις τον Διόνυσο. Από την συνεχή φάλαγγα και το ξύλο εις τα γεννητικά όργανα και εις παν μέρος του σώματος με βούρδουλα, μέχρι τα ηλεκτρικά καλώδια, το κάψιμο των χεριών με τσιγάρα, τας σταγόνας εις το μέτωπον, την εικονικήν εκτέλεσιν, την ταφήν εις τάφρον – λάκκον θεοσκότεινον … Δεν μετανοώ δια τας αντιδικτατορικάς μου πράξεις. Πιστεύω εις την πάλη του λαού. Ο λαός θα συντρίψει τους τύραννους του». -21 χρόνια φυλακή.\nΣ’ αυτή τη δίκη του Ρήγα Φεραίου στην Αθήνα το Νοέμβριο του ’68, δικάστηκαν οι:\nΘανάσης Αθανασίου – 21 χρόνια\nΝίκος Κιάος – 21 χρόνια\nΠαύλος Κλαυδιανός – 21 χρόνια\nΝίκος Γιανναδάκης - 21 χρόνια\nΚώστας Καρυωτάκης - 16 χρόνια\nΚωστής Γιούργος - 16 χρόνια\nΑνδρέας Σαββάκης – 14 χρόνια\nΑντώνης Μαργαρίτης - 14 χρόνια\nΓιωργός Μποτζάκης - 10 χρόνια\nΑριστείδης Θεοδωρίδης - 10 χρόνια\nΝικηφόρος Σταματάκης - 5 χρόνια\nΦρίντα Λιάππα – 6 χρόνια με αναστολή\nΝίκος Μαργαρίτης - 5 χρόνια με αναστολή\nΒασίλης Σβαννάς – 3 χρόνια με αναστολή\nΓια τη δίκη αυτή κυκλοφόρησαν βιβλία στο εξωτερικό.\nΟ κ.Πατσής δεν έμαθε για την απολογία του Θανάση Αθανασίου στην ίδια δίκη (‘68):\n«Κατηγορούμαι για συμμετοχή στην οργάνωση Ρήγας Φεραίος. Δηλώνω ότι η αντίθεση μου στη δικτατορία υπήρξε η βάση των πράξεων μου… Δηλώνω μεγαλόφωνα ότι είμαι κομμουνιστής… Αυτό που εσείς αποκαλείτε ‘’επανάσταση της 21ης Απριλίου 1967’’ ήταν ένα πραξικόπημα» – 21 χρόνια φυλακή.\nΤου Νίκου Γιανναδάκη (‘68): «Μ’ έβαλαν να ξαπλώσω σ’ ένα κρεβάτι, όπου μ’ έδεσαν, μου έβαλαν ένα φίμωτρο στο στόμα. Μερικοί από τους συντρόφους μου είχαν φιμωθεί με ένα παπούτσι. Τότε άρχισαν να με χτυπούν. Υπέφερα το μαρτύριο της φάλαγγας». – 21 χρόνια φυλακή.\nΤην ίδια περίοδο, Οκτώβριος του ‘68, καταδικάζονται οι φοιτητές του ΠΑΜ-ΡΦ:\nΆρης Αλεξάκης – 5 χρόνια\nΠόλυ Σαβινίδου – 4 χρόνια\nΣελήνη Σαβινίδου – 4 χρόνια\nΠρόταση του εισαγγελέα για δύο καταδίκες σε θάνατο – Νέα δίκη του Ρήγα\nΤην απολογία της Πόπης Τζεμπελίκου (’69): «Κατάγομαι από μια φτωχή αγροτική οικογένεια. Ήρθα στην Αθήνα να σπουδάσω με πολλές δυσκολίες και στερήσεις… Από την πρώτη στιγμή της δικτατορίας εναντιώθηκα στο στρατιωτικό καθεστώς και αγωνίστηκα για την ανατροπή του μέσα από τις γραμμές του Ρ.Φ. … Αγωνιζόμαστε σαν φοιτητές για την Ελευθερία και την Δημοκρατία, που την κατέλυσε το στρατιωτικό πραξικόπημα. Είμαστε περήφανοι γι’ αυτόν τον τόσο δύσκολο αγώνα μας. Θέλει αρετήν και τόλμην η ελευθερία κ.κ. στρατοδίκαι». – Πρόταση του εισαγγελέα για θάνατο. Καταδίκη 15 χρόνια φυλακή\nΣ΄ αυτή τη δίκη του Ρ.Φ. στην Αθήνα το Γενάρη του ‘69 δικάστηκαν οι:\nΟ εισαγγελέας πρότεινε θάνατο για το Μ.Δαρειώτη και Π.Τζεμπελίκου. Καταδικάστηκαν με 15 περίπου χρόνια φυλακή ο καθένας.\nΠρόταση του εισαγγελέα για 4 καταδίκες σε θάνατο – Στις ίδιες μέρες και άλλη δίκη του Ρήγα\nΤη μαρτυρία του Μίμη Δαρειώτη (‘69): «Συλλαμβάνομαι στις 16-4-68. Οδηγούμαι στη Γενική Ασφάλεια (Μπουμπουλίνας) όπου και παραμένω εν απομονώσει ως τις 21-8-68. Σ’ αυτό το διάστημα βασανίστηκα επανειλημμένα με φάλαγγα (χτυπήματα επί ώρες με σιδηροσωλήνα και χοντρά ξύλα στα γυμνά πέλματα ή φορώντας παπούτσια). Υπάρχουν ακόμα οι ουλές και τα σπασμένα δάχτυλα. Με έσερναν στο πάτωμα από τα μαλλιά. Μου ξερίζωναν τα μαλλιά, χτυπήματα με γκλόπς. Γροθιές και κλοτσιές από ομάδα 7-8. Μου χτυπούσαν το κεφάλι στον τοίχο και στην γωνία μιας μεταλλικής ντουλάπας. Μου εξάρθρωναν τα χέρια, μου έδεναν με χειροπέδες τα χέρια πίσω και με άφηναν στο κελί για ημέρες. Με απειλούσαν με πιστόλια». - Νέα πρόταση του εισαγγελέα για θάνατο, όπως και για άλλους 3 ακόμη. Καταδίκη 16 χρόνια φυλακή.\nΣ’ αυτή τη δίκη του ΡΦ και ΠΑΜ στην Αθήνα -και αυτή το Γενάρη του ’69, τις επόμενες ημέρες από την προηγούμενη- ο εισαγγελέας πρότεινε θάνατο για τους:\nΜίμη Δαρειώτη (για 2η φορά)\nΚαταδικάστηκαν με 16 χρόνια φυλακή ο καθένας.\nΗ Μαρία Καλλέργη καταδικάστηκε με 16 χρόνια φυλακή\nΟ Νίκος Άρμάος με 5 χρόνια φυλακή.\nΔικάστηκαν μαζί τους οι:\nγια τους οποίους ο εισαγγελέας είχε ζητήσει 15 χρόνια φυλακή.\nΤη μαρτυρία του Σωτήρη Αναστασιάδη (‘69) «Πιάστηκα το βράδυ της 16-4-68. Βασανίστηκα στην Μπουμπουλίνας. Χρησιμοποίησαν την φάλαγγα, γροθιές πίσω από τ’ αυτιά, βγάλσιμο μαλλιών, χτυπήματα στα γεννητικά όργανα, απομόνωση επί 128 ημέρες σε κελί διαστάσεων 1.90 x 1,10». - Πρόταση του εισαγγελέα για θάνατο. Καταδίκη 16 χρόνια φυλακή.\nΒασανιστήρια με ηλεκτρικό ρεύμα – Νέα δίκη του Ρήγα\nΔεν έμαθε την καταγγελία του παράνομου Κ.Σ. της ΕΦΕΕ με τίτλο «Σώστε τους μάρτυρες φοιτητές Λευτέρη Τσίλογλου, Πόπη Τζεμπελίκου, Μαργαρίτα Γιαραλή» (‘69):\n«Μετά τους 16 αγωνιστές φοιτητές μέλη του Ρήγα Φεραίου που πέρασαν απ΄ την κόλαση των βασανιστηρίων της Χούντας… ένα καινούργιο αποτρόπαιο έγκλημα… συντελείται αυτές τις μέρες… Τα βασανιστήρια στα οποία υποβάλλονται οι δύο φοιτήτριες στα υπόγεια της Ασφάλειας είναι ασύλληπτα. Ο Λευτέρης Τσίλογλου βασανίζεται βδομάδες τώρα στην κόλαση του Διονύσου, άλλοτε με ηλεκτρικό ρεύμα, άλλοτε με φάλαγγες, άλλοτε με κρέμασμα στα δέντρα…»\nΗ δίκη αυτή του Ρ.Φ. γίνεται στη Λάρισα το Μάιο του ’69 και καταδικάζονται οι Λευτέρης Τσίλογλου -15 χρόνια\nΜαργαρίτα Γιαράλη -10 χρόνια\nΠόπη Τζεμπελίκου-10 χρόνια\nΜαζί τους δικάζεται και ο Γιάννης Μπανιάς, που μετά πηγαίνει εξορία.\nΠρόταση για θάνατο και καταδίκες σε ισόβια – Η δίκη των 39 στη Θεσσαλονίκη\nΤη μαρτυρία του Μιχάλη Σπυριδάκη (‘69): «Δούλεψα για τη συγκρότηση του Ρήγα. Πιάστηκα στις 3-4-68. Οδηγήθηκα στο στρατόπεδο ΣΕΔΕΣ αμέσως, όπου υποβλήθηκα επί πολλές ώρες σε πολλά μαρτύρια επανειλημμένα. Όπως φάλαγγα, μαστίγωμα, κάψιμο με φωτιά, κάψιμο με τσιγάρο, γρονθοκόπημα, λακτίσματα, περίλουση με ψυχρό νερό. Ύστερα από επανειλημμένες λιποθυμίες αφού εξαντλήθηκα περιέπεσα σε κωματώδη κατάσταση και κατόπιν με πετάξανε στο πόρτ-παγκάζ ενός αυτοκινήτου και με μεταφέρανε στην «Εθνική» Ασφάλεια… Συνέχισαν την επιχείρηση στην Ασφάλεια κρατώντας με συνεχώς άυπνο μερόνυχτα ερεθίζοντας με, γρονθοκοπώντας και λακτίζοντάς με περιοδικά. Κατόπιν με μεταφέρανε στο Γ’ σώμα στρατού, όπου με υποβάλλανε στο μαρτύριο του ηλεκτροσόκ, με ξαναμαστίγωσαν στο κεφάλι και στο πρόσωπο μέχρι αίματος, μου ξερίζωσαν τα μαλλιά με τινάγματα της κεφαλής, με κρατούσαν συνεχώς δεμένο πισθάγκωνα σε μια καρέκλα έχοντας μου μέρα-νύχτα στο πρόσωπο ένα προβολέα. Με κρατούσαν συνεχώς άυπνο, με υπόβαλλαν στο μαρτύριο της δίψας και επί 8 μέρες μου στέρησαν παντελώς την τροφή…». -16,5 χρόνια φυλακή.\nΣ’ αυτή τη δίκη του ΡΦ και του ΠΑΜ στη Θεσσαλονίκη (Δίκη των 39) το Μάιο του ’69, ο εισαγγελέας πρότεινε θάνατο για τον Αργύρη Μπάρα. Καταδικάστηκαν σε ισόβια οι:\nσε 20 χρόνια περίπου οι:\nσε 10 χρόνια περίπου οι:\nσε 8 χρόνια περίπου οι:\nσε 5-6 χρόνια περίπου οι:\nκαι με αναστολή οι:\nΤην απολογία του Λάκη Προγκίδη (‘69): «Μετά το πραξηκόπημα της 21ης Απριλίου, διώξεις φοιτητών, συνδικαλιστών, αγωνιστών, ανθρώπων του δημοσίου βίου, καθηγητών κλπ. Φυλακίσεις, βασανιστήρια από μέρους της κυβέρνησης… Οργανώθηκα στο Ρήγα… Την μη ανάμιξη πια ή έστω και την εφησύχαση θεωρούσα προδοσία». – 6 χρόνια φυλακή\nΤον διάλογο της Ισμήνης Τσούτσια με τον πρόεδρο του Στρατοδικείου (‘69): «Ήταν δυνατόν να μείνουμε αδιάφοροι; Όλα αυτά και η αξιοπρέπεια μου σαν ελεύθερου ανθρώπου και η συναίσθηση της ευθύνης απέναντι σ’ αυτούς που αύριο θα κάτσουν στα ίδια θρανία με μας και θα μας ρωτήσουν -Τι κάνατε όταν καταλύθηκε η Δημοκρατία;».\nΚαι ο διάλογος της με τον πρόεδρο του Στρατοδικείου:\nΠρ. «Πόσους φοιτητές έχει το Πανεπιστήμιο Θεσσαλονίκης; Πόσοι απ’ αυτούς είναι στο Ρήγα;»\nΚατηγ.: «22.000. Στο Ρήγα ανήκει η συντριπτική πλειοψηφία των φοιτητών άσχετα αν σ’ αυτή την αίθουσα βρισκόμαστε μόνο 17».\nΤην απολογία του Γιάννη Γκιρκούδη ‘69): «Έδωσα το παρόν στο σάλπισμα της φοιτητικής αντιδικτατορικής οργάνωσης Ρήγας για πάλη ενάντια στη δικτατορία, για ανατροπή της κυβέρνησης που πνίγει τα λαϊκά δικαιώματα, για επάνοδο στο δρόμο της δημοκρατικής ομαλότητας».\nΤην απολογία του Κώστα Τόμτση (‘69): «Την 21.4.67 μια ομάς στρατιωτικών καταπατεί κάθε ίχνος ελευθερίας και αφαιρεί κάθε συνταγματικό δικαίωμα του λαού. Χιλιάδες άνθρωποι φυλακίζονται και εξορίζονται αποκλειστικά και μόνο δια τα δημοκρατικά τους φρονήματα … με οδήγησε να ενταχθώ στην αντιδικτατορική οργάνωση Ρήγας και μέσα από τις γραμμές της να παλέψω για την ανατροπή της δικτατορίας».\nΤου Γιώργου Αναστασίου (‘69): «Πάντα αντίθετος με τη δικτατορία, δεν ήταν δυνατόν να μείνω αδρανής μπροστά σ΄αυτή τη δύσκολη στιγμή της χώρας μας. Έγινα μέλος του Ρήγα … Βασανίστηκα φρικτά με φάλαγγα»\nΤο στιλιάρι της φάλαγγας έσπασε – Νέες δίκες του Ρήγα\nΤην καταγγελία του Γιάννη Καούνη στο Διεθνή Ερυθρό Σταυρό το 1969: «Με συνέλαβαν επειδή είμαι κομμουνιστής και μέλος του Ρήγα. Στην ανάκριση με βασάνισαν και με κακομεταχειρίστηκαν με διάφορους τρόπους. Το ίδιο έγινε και γι΄άλλους δύο που συνέλαβαν στην ίδια υπόθεση και συγκεκριμένα τον Μπάμπη Γεωργούλα και την Μαρία Αγγελάκη… Με κτύπησαν γροθιές στο κεφάλι τόσο δυνατά, ώστε να χάσω προσωρινά την αίσθηση της όρασης …Με υπέβαλαν στο βασανιστήριο της φάλαγγας…….. Με γρονθοκοπούσε, με έφτυνε στο πρόσωπο και πατούσε την κοιλιά μου … Μου κρατούσε τα μάτια ανοιχτά για να δείχνει πως δεν έχω λιποθυμήσει. Το στιλιάρι της φάλαγγας έσπασε. Φάλαγγα πέρασε και ο Μπάμπης Γεωργούλης, ενώ η Μαρία Αγγελάκη, μαζί με πολλά άλλα πέρασε και φάλαγγα των δακτύλων των χεριών» - 12 χρόνια φυλακή.\nΑυτή η δίκη του Ρήγα Φεραίου γίνεται στην Αθήνα τον Ιούλιο του ΄70 και καταδικάστηκαν οι:\nΓιάννης Καούνης 12 χρόνια\nΜπάμπης Κοβάνης 5 χρόνια\nΜπάμπης Γεωργούλας 4 χρόνια\nΜαρία Αγγελάκη 4 χρόνια.\nΑπό το ίδιο δικαστήριο τις ίδιες ημέρες καταδικάστηκε σε 20 χρόνια ο Μπάμπης Θεοδωρίδης, υπεύθυνος στο ΚΚΕ Εσωτερικού, για τις αντιδικτατορικές οργανώσεις νεολαίας στις οποίες περιλαμβανόταν και ο Ρήγας Φεραίος.\nΜαζί του καταδικάστηκαν οι:\nΝέα δίκη και διάλογος με τον πρόεδρο του Στρατοδικείου: Δεν σας φοβάμαι! Εσείς με φοβάστε.\nΔεν έμαθε τον πασίγνωστο διάλογο του Προέδρου του Έκτακτου Στρατοδικείου Αθηνών με τη Μαργαρίτα Γιαραλή και την Πόπη Τζεμπελίκου στη δίκη του Ρήγα Φεραίου, στις 3 Νοεμβρίου 1969:\nΣ΄αυτή τη δίκη του Ρήγα Φεραίου στην Αθήνα το Νοέμβριο του ‘69, η Πόπη Τζεμπελίκου καταδικάζεται σε 17 χρόνια, που μαζί με τις δύο προηγούμενες καταδίκες γίνονται πάνω από 40 και κατά συγχώνευση 25 χρόνια.\nΗ Μαργαρίτα Γιαραλή καταδικάζεται σε 15 χρόνια, που μαζί με τη προηγούμενη καταδίκη της γίνονται 25 και κατά συγχώνευση 17.\nΟ Νικόλας Βουλέλης καταδικάζεται σε 8 χρόνια.\nΗ δίκη του Ρήγα στο Εφετείο παίρνει μεγάλη δημοσιότητα\nΤο 1971 μετά από ισχυρές διεθνείς πιέσεις οι δίκες με βάση τον εμφυλιακό νόμο 509 δικάζονται όχι στα έκτακτα στρατοδικεία αλλά στα εφετεία. Οι ανακρίσεις βέβαια είναι το ίδιο σκληρές. Οι ποινές, όμως, γίνονται πια αρκετά μικρότερες.\nΤον Αύγουστο του ‘71 στο Εφετείο στην Αθήνα γίνεται η νέα δίκη του Ρ.Φ., που πήρε μεγάλη δημοσιότητα και προκάλεσε ισχυρές εντυπώσεις.\nΚώστας Κωσταράκος - 3 χρόνια\nΦώτης Προβατάς - 2 χρόνια\nΓιώργος Σπηλιώτης - 2 χρόνια\nΜαζί τους δικάστηκαν οι\nΤο μαζικό φοιτητικό κίνημα, ο Ρήγας και οι πρώτες συλλήψεις\nΔεν επιθυμώ να αναφερθώ σε μαρτυρίες με λεπτομέρειες των ανακρίσεων και βασανιστηρίων της δικής μου «γενιάς» του Ρήγα. Άλλωστε είναι σχετικά γνωστές από τα αφιερώματα στο Πολυτεχνείο, που γίνονται επί 30 χρόνια και αφορούν και τα μέλη του Ρήγα και τα μέλη των άλλων οργανώσεων.\nΤα ίδια και το φθινόπωρο του ΄72. Είναι η περίοδος των γενικών συνελεύσεων στις σχολές για εκλογές, της εκλογής επιτροπών, των διαδηλώσεων και των εκλογών στους φοιτητικούς συλλόγους με όργιο νοθείας από την χούντα. Και πάλι πολλές ολιγοήμερες συλλήψεις με ξύλο. Στη Θεσσαλονίκη τέσσερις Ρηγίτες κρατούνται για ένα μήνα: Οι Πάνος Ερμείδης, Χρυσάφης Ιορδάνογλου, Χρίστος Ζαφείρης και Πέτρος Οικονόμου.\nΟι στρατεύσεις και η κατάληψη της Νομικής\nΣτους πρώτους μήνες του ’73 έχουμε διαδηλώσεις, αποχή στις σχολές και κυρίως τις στρατεύσεις φοιτητών, τις μεγάλες συγκεντρώσεις που ακολουθούν και μαζικές ολιγοήμερες συλλήψεις με ξύλο. Η δίκη των 11, με τη φωτογραφία του Ρηγίτη Μάκη Μπαλαούρα με μαυρισμένα από το ξύλο μάτια σε εξώφυλλο γνωστού περιοδικού!\nΤην ίδια περίοδο γίνεται η σύλληψη και η παραπομπή οργάνωσης του Ρ.Φ. με νέους και νέες 18 χρονών:\nΚάποιοι από αυτούς, λόγω ηλικίας, πάνε στο Αναμορφωτήριο!\nΗ «νύχτα του Αγίου Βαρθολομαίου»\nΣτις 8 Μαΐου του ’73 η Ασφάλεια σηκώνει τα χέρια στην αντιμετώπιση του φοιτητικού κινήματος και έρχεται η ώρα του ΕΑΤ-ΕΣΑ. Είναι η λεγόμενη «νύχτα του Αγίου Βαρθολομαίου» για το χτύπημα των οργανώσεων της νεολαίας.\nκαι η φίλη του Ρήγα Αγγέλα Τσατάλα ανακρίνονται στην ΕΣΑ για τον Ρήγα παραπάνω από 100 ημέρες και παραπέμπονται με τον εμφυλιακό νόμο 509. Με την αμνηστία στις 22 Αυγούστου αποστέλλονται στο στρατό.\nΠαρόμοιες συλλήψεις και ανακρίσεις γίνονται στη Θεσσαλονίκη, από τον Ιούλιο ως την αμνηστία, των Ρηγιτών\nΤον Αύγουστο, γίνεται δίκη φοιτητών στην Πάτρα, στους οποίους περιλαμβάνονται οι Ρηγίτες Άκης Ταγκαλάκης, Νίκος Ηλιόπουλος, Αντώνης Τσουρινάκης, Κώστας Βογιατζής, Δημήτρης Δημητριάδης.\nΗ επέμβαση της ΕΣΑ στο αντιδικτατορικό φοιτητικό κίνημα δεν είχε, βέβαια, κανένα αποτέλεσμα. Με το άνοιγμα των σχολών, μεγάλες συγκεντρώσεις, το μνημόσυνο Παπανδρέου και οι συλλήψεις, διαδηλώσεις.\nΗ εξέγερση του Πολυτεχνείου. Χιλιάδες συλλήψεις\nΈτσι φτάνουμε στην εξέγερση του Πολυτεχνείου. Δεν είναι του παρόντος η ανάλυση του, που άλλωστε έχει γίνει αρκετά και έγκυρα. Θα σημειώσω τη μεγάλη παρουσία Ρηγιτών στη Συντονιστική του Πολυτεχνείου:\nΧιλιάδες συλληφθέντες και παράνομοι μετά την εξέγερση του Πολυτεχνείου. Εκατοντάδες μέλη και φίλοι του Ρήγα.\nΣτην ΕΣΑ για μήνες μέλη του Ρήγα, μεταξύ των οποίων οι:\nΟι Ανδρέας Νεφελούδης και Στέλιος Παππάς στη συνέχεια εξορίζονται.\nΜαζικές συλλήψεις και στις άλλες πόλεις. Στη Θεσσαλονίκη, μερικοί από τους Ρηγίτες συλληφθέντες είναι οι\nΟ Ρήγας, οι ΦΕΑ και το μαζικό φοιτητικό κίνημα\nΟ Ρήγας συνέβαλε σημαντικά στη δημιουργία και λειτουργία της Ελληνο-ευρωπαϊκής Κίνησης Νέων (ΕΚΙΝ), του πρώτου συλλογικού μορφώματος με δημόσια δράση, που αντιπαρατίθεται ιδεολογικά με τη δικτατορία. Από το ’70 μέχρι το ’72, που τη διέλυσε η Χούντα, γίνεται κέντρο της φοιτητικής ζωής. Γίνονται εκδηλώσεις κάθε εβδομάδα με συμμετοχή εκατοντάδων, που σπάζουν το φράγμα της τρομοκρατίας. Τα στελέχη της ΕΚΙΝ υφίστανται αλλεπάλληλες ολιγοήμερες συλλήψεις. Ανάμεσά τους, τα μέλη του Ρήγα:\nΗ κύρια συμβολή του Ρήγα είναι η συγκρότηση των Φοιτητικών Επιτροπών Αγώνα (ΦΕΑ).\nΟι ΦΕΑ είναι ο ιστός της ανάπτυξης του αντιδικτατορικού φοιτητικού κινήματος.\nΜε την επιβολή της δικτατορίας το ’67, μέλη της νεολαίας Λαμπράκη και άλλων προδικτατορικών οργανώσεων συμμετέχουν στο Ρήγα και τις άλλες αντιδικτατορικές οργανώσεις και συμβάλλουν αποφασιστικά στη διαμόρφωση συνειδήσεων για αντίσταση και αγώνα για τη δημοκρατία.\nΜια καινούργια γενιά φοιτητών από το ’67 και πέρα, χωρίς το στοιχείο της συμμετοχής σε πολιτικές οργανώσεις πριν τη δικτατορία (λόγω ηλικίας), ψάχνει τους τρόπους συλλογικών αναζητήσεων και δράσεων. Έτσι δημιουργούνται παρέες φοιτητών ανά σχολή που συμμετέχουν σε ομαδικές συζητήσεις.\nΣτα τέλη του ’71, οι παρέες αυτές των φοιτητών, με την αποφασιστική συμβολή του Ρήγα, μετατρέπονται σε οργανωμένες πλατειές συλλογικότητες ανά σχολή, τις ΦΕΑ.\nΈχουν παράνομο οργανωτικό σχήμα (επιτροπή σχολής ή έτους), αλλά δημόσια μαζική δράση στη σχολή μπροστά σε όλους τους φοιτητές. Διεκδικούν αγωνιστικά τη «νομιμοποίηση» της δράσης τους, της δυνατότητας, δηλαδή, δημόσιας συγκέντρωσης και συζήτησης, ενώ προφυλάσσουν τον παράνομο οργανωτικό τους ιστό. Στις αρχές του ’72, συγκροτείται το Διασχολικό των ΦΕΑ, που συντονίζει όλες τις σχολές για όλη τη διάρκεια του αντιδικτατορικού φοιτητικού κινήματος. Η παρουσία του Ρήγα είναι καθοριστική. Στο Διασχολικό από τον Ρήγα συμμετείχαν:\nΌλο αυτό το σχήμα αποδεικνύεται εκπληκτικά αποδοτικό.\nΜάθαμε, σχεδόν ανακαλύψαμε, να ταυτίζουμε την έννοια του σοσιαλισμού με την έννοια της δημοκρατίας\nΑντιγράφω από το κείμενο υπογραφών 1000 Ρηγάδων για τη στήριξη του ΣΥΝ στις εκλογές του 2000.\nΖώντας τότε αρκετοί από εμάς την πιο ακραία μορφή του καπιταλισμού και του ατλαντισμού, τη δικτατορία και αγωνιζόμενοι εναντίον της, μάθαμε ταυτόχρονα να αγωνιζόμαστε κατά του σταλινισμού και του δογματισμού. Οργανωθήκαμε στο ΡΗΓΑ ΦΕΡΑΙΟ. Αγαπάμε την πολιτική μας ιστορία.\nΜάθαμε να διαβάζουμε Έλληνες ποιητές. Μάθαμε, σχεδόν ανακαλύψαμε, να ταυτίζουμε την έννοια του σοσιαλισμού με την έννοια της δημοκρατίας, να σεβόμαστε τα ανθρώπινα δικαιώματα, να είμαστε Ευρωπαίοι, ενώ ήμασταν ταυτόχρονα αριστεροί. Ζήσαμε μια μικρή – όχι τη μόνη – πολιτιστική νησίδα στη χώρα μας, μια μικρή – όχι τη μόνη – αντίσταση στη βαρβαρότητα. Και νομίζουμε πως αφήσαμε ίχνη…\nΙδεολογίας, θεωρίας και πολιτικής που μας τοποθετούσε, όχι ανάμεσα στη σοσιαλδημοκρατία και το σταλινισμό, αλλά πιο πέρα και ψηλότερα (έτι επέκεινα)».\nΘα τελειώσω με το ποίημα του Σπύρου Σαρρή (1968):\nΤο μειδίαμα του Ρήγα Φερραίου\nΗ εμφάνιση του Ρήγα από 13ης τρέχοντος στους κεντρικούς δρόμους των Αθηνών\nοι επίμονοι ψίθυροι γύρω απ’ το όνομά του στις λέσχες των σπουδαστών\nο Ρήγας Φερραίος μ’ ένα πακέτο Παπαστράτος στα μαρμαρωμένα δάχτυλα\nο Ρήγας Φερραίος στο νεόδμητο κτίριο της Φυσικομαθηματικής σχολής\nστην παλάμη του σφίγγει (το) φιαλίδιον κενόν ή πλήρες ούζου\nκαβαλλάει ξυπόλυτος μια μοτοσυκλέτα – τρέχει με 100 χιλιόμετρα\nκαπνίζει τον ίλιγγο\nλέει στον Εγγονόπουλο: σου παραδίδω (αυτό) το δαχτυλίδι\nΟ Ρήγας Φερραίος διάτρητος από διασταυρούμενες πληροφορίες\nτον παρακολουθούν οι σταυρωτήδες αλλά τους διαφεύγει πάντα\nγιατί ο Ρήγας δεν είναι παρά\nένας επάργυρος καθρέφτης – ο Αργύρης – όπου μέσα του\nβλέπω την έγχρωμη λιθογραφία του και μερικά απ’ τα τριάκοντα\nδολλάρια της προδοσίας\nγιατί δεν είναι παρά μια ακροστιχίς που σχηματίζουν\nπαρανόμως εκδοθέντα έντυπα\nγιατί δεν είναι παρά ένας σφραγισμένος φάκελλος\nστα παραρτήματα της Ασφαλείας\nγιατί είναι ένας και κανένας και 613\nαν και για τη σιωπηλή πλειοψηφία είναι απλά\nη αφετηρία των αυτοκινήτων Κυνοσάργους\nή το πολύ μια διαφήμιση επαναστατικού απορρυπαντικού\nΤον εντοπίζουν στον υπόγειο σιδηρόδρομο τι να ζητάει άραγε\nΟι κινήσεις του γίνονται ακαθόριστες\nτον διακρίνει εν τούτοις ένα σταθερό μειδίαμα\nτο σταθερό μειδίαμα της Εταιρείας\nγιατί κρατάει χαρτοφύλακα που περιέχει εμπιστευτικά χειρόγραφα\nγιατί είναι ένοικος σε μονοκατοικία της οδού Σκουφά\nγιατί κρύβεται κάτω απ’ το όνομα Ξάνθος Τσακάλωφ και Σκουφάς\nγιατί σαν τυπογράφος έμπειρος κατάγεται από τις Φερρές\nγιατί πάνω απ’ όλα επικαλείται το πεντάγραμμο\nτου προσεχούς μαθήματος κλειδοκυμβάλου.\nΕίμαστε ευτυχείς που ο εισαγγελέας κ. Πατσής δεν είναι κοινωνός της ιστορίας μας. (Εκτός των άλλων, είναι θέμα αισθητικής). Πώς άλλωστε θα είχαμε αυτό το αίσθημα υπεροχής; Αυτό το μειδίαμα του Ρήγα Φερραίου!\nΑντιδικτατορικός αγώνας ΕΚΟΝ ΡΗΓΑΣ ΦΕΡΑΙΟΣ